ú A zöld IT létjogosultságát nem csak a környezeti terhe- 


lés csökkentése igazolja, ma már egyértelmű: a költség- 
optimalizálásra is lehetőséget ad. 


A Nemertes Research hat éven át gyűjtött adato- 445 
kat több mint másfél ezer vállalat IP-telefóniás 


projektjeiről. forint 

Ezen a héten Fauszt Gábor, 
az IDC vezető elemzője mondja el 
véleményét a közelmúltban beje- 
lentett Apple iPad táblagép vállalati 
felhasználásának lehetőségeiről. 


DÜBÖRÖG A PROCESSZORPIAC 

ERŐSÖDHET A SAAS PIAC 

A szakértők szerint az idén 
— főként a technológia fejlettsé- 
gének és a vállalatok szűkre szabott 
informatikai büdzséjének köszön- 
hetően - jelentősen nőhet a külső 
szolgáltatók által kínált üzletiintel- 
ligencia-szoftverek piaca. 


DOLLÁRMILLIÓK 

A USTREAM.TV-NEK 

Az internetes video- 
streaming szolgáltató, a magyar— 
amerikai Ustream.tv 20 millió ame- 
rikai dollár tőkeinjekciót kap a japán 
Softbanktól, de a befektető 2011-ig 
várhatóan tovább növeli részese- 
dését a webkamerás közvetítések- 
re szakosodott honlapot működtető 
startup vállalkozásban. A Ustream. 
tv expanziót tervez Ázsiába. 

CAD nélkül mai vilá- 
gunk elképzelhetetlen. Az épületek- 
től a repülőgépeken át az anyacsava- 
rokig — lényegében minden tech- 
nikai eszköz, mérnöki alkotás — ma 
már valamilyen CAD-rendszerrel 
készül. 


A NYOMTATÓHEGYEN TÚL 

Minden cég fintorog, 
különösen így a , válság" idején, 
ha nyomtatásról esik szó. Emiatt 
azután a pénzügy gyakran kicsa- 
varja a szakértők kezéből a pálcát, 
és rövid távú pénzügyi szempontok 
szerint születik a döntés. 

adatokat gyűjtött a vállalatok IP- 
telefóniás projektjeiről. 

cserélhető adathordozók használatát. 

hiányzik az iPadból a menedzsel- 
hetőség, és biztonsági szolgáltatásai 
sincsenek. 

Kaprinay Zoltán: Steve 
Jobs megvalósította Bill Gates 
álmát — Egyszerűen senki nem 
akar kimaradni abból a média által 
fújt lufi generálta vásárlási lázból, 
amit az Apple gyönyörűen felépí- 
tett. Ugyanis akár világsiker lesz 
az iPad, akár bukás, egy biztos: az 
Apple marketing gépezete megint 
kiválóan működött. Nincs olyan 
komoly médium, amely ne foglal- 
kozott volna az iPaddel az elmúlt 
4-5 hónapban. 


05 ESEMÉNYEK 
05 SZEMÉLYI HÍREK 
08 HÍRMOZAIK 

21 ország felhasználói a mai naptól kezdve birtokba vehetik a Microsoft plat- 
form mint szolgáltatását. Hazánkban egyelőre várni kell a megjelenésére. 


5 computerworld.hu/cikk/azure-magyarorszagon 


Mi az oka, hogy az Apple közelmúltban bemutatott újdonsága, az iPad táblagép 


nem kompatibilis az Adobe Flash-platformjával, ahogy a korábban piacra veze- 
5 computerworld.hu/cikk/adobe-apple-haboru 


tett IPhone és iPod TIouch sem? 


Az idei év első negyedévében lezárulhat az MDM 
(Master Data Management) megoldásokat szállító 


Initiate Systems akvizíciója. 


s computerworld.hu/cikk/ibm-initiate-felvasarlas 

rencsére nem fogta vissza a védelemre fordított kiadá- 


saikat. 3 computerworld.hu/cikk/it-biztonsag-valsag 

AKTUÁLISI 


DIGVE JONS 


megvalósította Bill Gates álmát 


Kaprinay Zoltán 
operatív igazgató 
Aloha Informatika Kft. 


Bevallom, elsőre nem varázsolt el Steve Jobs keynote-ja. A rengeteg pletyka és találgatás után, amit az Apple tabletjéről olvastam, 
csalódott voltam. A hosszú hónapok óta várt, számtalan módon elképzelt és végül kicsit kövérkésre sikeredett iPadtől nem sírtam el 
magam. Hiányzik belőle a kamera, a multitask és persze a Flash-támogatás is. 


0,7 kg súlyú iPad egyébként 
ideális méretűnek tűnik — 


18 9x24,3x1,3 cm -, bár az 
unibody MacBook Pro 13" kijelző- 
jét is el tudnám képzelni iPadként. 
Nagyjából ugyanolyan vastag és ha- 
sonlóan széles szegély fogja keretbe. 
De ahhoz, hogy kézbe illő, jól tartha- 
tó, kezelhető és könnyű legyen, való- 
színűleg a 24,3 cm (9,7") átmérőjű ki- 
jelző a jó választás. 

A prezentáció után az apple.com- 
ra kikerült adatokat, paramétereket, 
videókat és a képgalériát végignéz- 
ve, már azon kaptam magam, hogy 
számolok. Ha az USA-ban veszem 
meg az egyszerűbb wifis változatot 
699 USD-ért, akkor vajon mennyi- 
ért tudom majd eladni májusban, 
amikor kijön a Wi-Fi-:3G változat 
GPS-szel 829 USD-ért (mindkét 
modellnél a 64 GB-os változatban 
gondolkodom). 

Ez utóbbi használatához azért még 
az is kell, hogy valamelyik magyar 
mobilszolgáltató elkezdjen micro 
SIM-kártyákat forgalmazni. Nem túl 
biztató a hír, hogy eddig még egyikük 
sem hallott róla. 

Március 29-ig biztos — a január 27- 
én tartott bemutatón Jobs azt mond- 
ta, hogy 60 nap múlva jelenik meg 
a piacokon a termék -, de talán még 
utána is azon vitatkozunk majd, hogy 
bejön-e a világnak a tablet-feeling. 
"Tényleg ez-e a következő lépés az 
asztali gép, notebook, netbook vona- 
lon. Egy olyan eszköz, amely nem tud 
többet, mint az iPhone. Tény, hogy 
fut rajta az iWork, de hiányzik belő- 
le a kamera, nem lehet vele Skype-on 


videotelefonálni. Egy nagyra nőtt — 
nagyon gyors -— iPhone-ról beszélünk. 
Igen, de mégsem. 

Emlékszem a percre, amikor elő- 
ször fogtam kézbe a Newtont. Nem 
tudtam magamhoz térni, úgy érez- 
tem, hogy a jövőből csöppent a vi- 
lágomba ez a csodaeszköz. Aztán 
2007-ben, amikor i1Phone-t kezd- 
tem használni, újra a hatalmába ke- 
rített ez az érzés. Sőt, meglepő mó- 
don a 3G és a 3GS modellek is 
újabb jövőérzés hullámot hoztak az 
újabb funkciók, lehetőségek révén: 
AppStore, videó vagy GPS. 

Lélekben már felkészültem az új 
élményre. Iudom, hogy az iPad új- 
ra megdobogtatja majd a szívemet. 
Megint időutazásban lesz részem 
és ugyanúgy, mint régen a Newton 
miatt, most sem tudok majd elalud- 
ni. Csak azon fog járni az agyam, 
hogy mennyi lehetőség van még 
ebben a cuccban. 

Otthon az ágyban, a kanapén vagy 
a tv előtt már rég nem MacBookot 
használok. iPhone-on olvasok híre- 
ket, nézem az e-mailjeimet és hiába 
telepítettem a Need for Speedet meg 
a Command g Conguert OS X-re, 
mégis a telefonon játszom (egyéb- 
ként ugyanezeket a játékokat). Ha 
lesz iPadem, akkor azon fogom ját- 
szani őket. Ujságot olvasni és játsza- 
ni. Nagyban. A gyerekek ezen fogják 
nézni a 1Ioy Story 3-at a kocsiban. Es 
a feleségem is ezen internetezik majd. 
Gondolkodtam már egy ideje, hogy 
milyen laptopot vegyek neki. A vá- 
lasztásom végül egy fehér MacBookra 
esett. Miután megtapogattam az utol- 


só modell anyagát, teljesen belesze- 
rettem. Január vége óta viszont bi- 
zonytalan vagyok. A párom két do- 
logra használja a számítógépet: inter- 
netezésre és Word dokumentumok 
kezelésére. A most használt asztali gép 
— de a MacBook helyett is — erre sok- 
kal alkalmasabb egy iPad. Eppen er- 
re használható. Es mennyien vannak, 
akik félnek az internettől. Olyan idő- 
sek, akik azt mondják, hogy ez már 
nekik bonyolult. Hát nem az! Pofon- 
egyszerű és nagyon könnyen használ- 
ható. Nekik is. Olyan emberekhez vi- 
szi el az Apple az internetet, akik soha 
nem ülnének le egy számítógép elé. 
Nincs előttem a kép, hogy mire 
használjuk majd az iPadet irodai kör- 
nyezetben, talán semmire. De el tu- 
dom képzelni étteremben, autósza- 
lonban, konferencián, bemutatóte- 
remben vagy bármilyen üzemben, 
ahol emberekkel kell dolgozni, kom- 
munikálni, jegyzetelni, portfóliót 
prezentálni. Mivel kivetíthető az 
iPad kijelzőjének tartalma, akár , fal- 
ra" rajzolásra, prezentálásra is hasz- 
nálhatjuk egy megbeszélésen, bemu- 
tatón. Ujra elkezdhetünk írni is. Két 
kézzel, vagy akár írott betűkkel. Ar- 
ról már nem is beszélve, hogy eddig 
is jókat lehetett rajzolni az iPhone- 
nal, az iPad meg egyenesen olyan, 
mintha erre teremtették volna. 
Kevesen emlékeznek arra a film- 
re, amit Bz// Gates mutatott be még 
a 90-es években. A körülbelül egy- 
órás anyagban Gates megmutatta, 
hogyan látja a jövőt. Egy-egy 5 per- 
ces felvezető után a külön erre a cél- 
ra forgatott játékfilmrészletek követ- 


keztek. Az egyikben két rendőr érke- 
zett egy bűncselekmény helyszínére 
és igyekezett felderíteni a terepet, ki- 
hallgatni a tanúkat. Munkájukat egy- 
egy lapos, érintőképernyős és hang- 
vezérelt iPadnek látszó tárgy segítet- 
te. Az autóban GPS-ként működött 
a termék, lehetett rajta az internet se- 
gítségével adatokat keresni, fotókat 
böngészni, videotelefonálni vagy ép- 
pen hanganyagot rögzíteni. Csodála- 
tos, hogy Bill Gates 20 évvel ezelőtt 
megmutatta a jövőt, amit még a szü- 
leim katódcsöves tévéjén nézhettem 
meg. Erdekes érzés lehet Gatesnek, 
hogy most tényleg megérkezett ez az 
eszköz régi riválisától, Steve fobstól és 
az Apple-től, sőt már megjelentek az 
első képek, videók az újabb kihívó, 

a Google konyhájából is egy hasonló 
eszközről. De az egyiken sem Micro- 
soft Windows fut majd. 

Ahhoz persze nem fér kétség, hogy 
2010-ben nagyon sok iPadhez hasonló 
eszköz érkezik majd a piacra a legkü- 
lönfélébb — nem csak kínai — márkák- 
tól. Egyszerűen senki nem akar kima- 
radni abból a média által fújt lufi ge- 
nerálta vásárlási lázból, amit az Apple 
gyönyörűen felépített. 

Ugyanis akár világsiker lesz az 
iPad, akár bukás, egy biztos: az 
Apple marketing gépezete megint 
kiválóan működött. Nincs olyan ko- 
moly médium, amely ne foglalko- 
zott volna az iPaddel az elmúlt 4-5 
hónapban. A bejelentést követően 
vezető anyag volt például a 1be New 
York Timesban, a BBC-n, a CNN-en, 
a Financial Timesban, de még az arab 
AlJazeera címlapján is. 

Hyde Tech Corner 


Ezen a héten Fauszt Gábor, az IDC vezető elemzője mondja el 
véleményét a közelmúltban bejelentett Apple iPad táblagép vállalati 


felhasználásának lehetőségeiről. 


Összeállította: Bogár Szabolcs 


heti összeállításunkból kide- 

rül, milyen fogadtatásra szá- 

míthat az Apple régóta várt 
érintőképernyős táblagépe, az iPad 
a vállalati szektorban. 


FAUSZT GÁBOR VEZETŐ ELEMZŐ, IDC 
Véleményem szerint az Apple olyan 
eszközt tett le az asztalra, amely 
nagyrészt nem volt képes felnőni 


az előzetes várakozásokhoz, bár te- 
gyük hozzá, ezek nagyrészt túlzók 
is voltak. A funkciók megszokott, 
lassú adagolása itt is érezhető: már 
mindenki az iPad 2.0-ról beszél, 
amikor az 1.0-t sem le- 
het még kapni. Fontos 
kiemelni, hogy az iPad 
— szórakoztatóelekt- 
ronikai termék, amely 
valahol a netbook, 

a notebook és a telefon 
között helyezhető el. 
Ez a tulajdonsága leg- 
inkább otthoni felhasz- 
nálásra predesztinálja, 
de nem kizárt, hogy 

az Egyesült Államok- 
ban lesznek vállalati 
felhasználói is a rend- 
szernek. A specifiká- 
ciókból azonban következik, hogy 
a vállalati rendszerbe való integrá- 
ció egyenlő lehet egy rémálommal, 
és a rendszer hasonló gyerekbe- 
tegségekkel küzd, mint az iPhone 
annak idején (VPN hiánya, Mic- 


IDC 


Fauszt Gáhor 


vezető elemző 


rosoft Exchange-integráció hiá- 
nya stb.). Mindemellett nem biztos, 
hogy hosszú távon kényelmes rajta 
gépelni, viszont a sales force mun- 
kaerőnek prezentációs és gyors ad- 
minisztrációs célokra ideális is le- 
het, amennyiben a technológia ki- 
forrottá válik. 

A magyar viszonylatokat tekint- 
ve — ahol csak elvétve látni vállalati 
szegmensben Apple-gépet -—, igen 
valószínűtlennek tartom ez irányú 
alkalmazását, mégpe- 
dig az esetleges hono- 
sítás hiánya miatt (nem 
biztos, hogy megéri), 
valamint a rendszer vi- 
szonylagos ismeret- 
lensége is ok — emiatt 
ugyanis a rendszergaz- 
dák nem fogják az esz- 
közt támogatni. Mind- 
emellett az ajánlott 
vételárért már érin- 
tőképernyős tablet 
netbookot is lehet kap- 
ni, amely sokkal keve- 
sebb problémát vet fel. 
Mindenesetre az iPad átalakíthatja 
a netbookok piacát azzal, hogy job- 
ban terjed az érintőképernyő és az 
ezt kihasználó alkalmazások, vala- 
mint csökken a tömeg és javulhat 
a felhasználói élmény is. 41 

Dübörög a processzorpiac 


Egri Imre " A chipgyártók a fogyasztói 
elektronikai eszközök iránti kereslet- 
növekedés miatt két számjegyű piac- 
bővülésre számítanak 2010-ben. 

A világ vezető szerződéses chip- 
gyártója, a Taiwan Semiconductor 
Manufacturing (TSMO) bejelentet- 
te, az utóbbi két év legjobb pénzügyi 
negyedévét zárta az előző három 
hónap végén. A TSMC bevételei 43 
százalékkal 2,87 milliárd amerikai 
dollárra nőttek az előző év hasonló 
időszakához képest, a nettó nyere- 
ség pedig 163 százalékkal 32,67 mil- 
liárdra ugrott. Ennél csak 2007-ben 
voltak nyereségesebbek, akkor 34,49 
milliárddal. 

A cég többek között olyan megren- 
delőknek dolgozik, mint az Nvidia, 

a Texas Instruments és a Oualcomm. 

A cég számításai szerint a PC-pi- 
ac idén 14 százalékot erősödik, míg 


a mobiltelefonok piaca 12 százalék- 
kal, a szórakoztatóelektronikai esz- 
közöké 7 százalékkal fog növeked- 
ni. A félvezetők piacán világszinten 
18 százalékos erősödés várható, ami 
kétszer több a tavalyi eredmény- 
nél. Morris Cbang, a TSMC elnök- 
vezérigazgatója azt mondta, válla- 
latának jelenleg több megrendelé- 
se van, mint amit teljesíteni tud; ez 
különösen igaz a felső kategóriás 
processzorokra. 

A kapacitáshiány és a pozitív előre- 
jelzések miatt 4,8 milliárd dollárt köl- 
tenek új gyárakra és a termelősorok 
bővítésére, illetve korszerűsítésére. 

A befektetést a chipgyártási techno- 
lógia fejlődése is szükségessé teszi — 

a ma korszerűnek számító 45 és 40 
nanométeres gyártási metódust az év 
közepén 28 nanométeres technológi- 
ával fogják kiegészíteni. 1 


I AKTUÁLIS 


EEZHENYI Krisztina 


Bajnai Gordon minisz- 

:" terelnök február 1-jétől 
Rozgonyi Krisztinát nevezte 
ki az NHH élére. Az új el- 
nök megbízatása Pataki 
Dániel, a lemondott el- 
nök mandátumának végéig, 
2013. december 31-ig szól. 
Rozgonyi Krisztina 2004 
óta dolgozik az NHH-nál, 
2006 óta az NHH Tanácsának alelnökeként. 
2006-ban munkája elismeréseként Magyar In- 
formatikáért szakmai érmet kapott. 


Vaszily Miklós 


Ta Február 1-jétől Vaszily Mik- 
lós az Origo Zrt. vezérigaz- 
.  gatója. A szakember kilenc 
éve tevékenykedik az online 
tartalomszolgáltatás terü- 
letén, 2001-től a Portfolio. 
hu-t kiadó Net Média Zrt. , 
majd 2005-től tavaly no- 
vemberig az Index.hu Zrt. 
vezérigazgatójaként és a tu- 
lajdonos CEMP-csoport operatív ügyekért fe- 
lelős igazgatósági tagjaként. 


Fazakas András 


2010 februárjától Fazakas 
András tölti be a Magyar 
"Telekom Vállalati Szol- 
gáltatások Üzletágánál 
(I-Systems) az SMB és 
MID Matket terület ér- 
tékesítési vezetői posztját. 
A kommunikációs diplomá- 
val rendelkező szakember 
feladata a közép- és kisvál- 
lalati ügyfelekhez kapcsolódó értékesítési terület 
irányítása lesz. Fazakas András 2008-ban elnyer- 
te az , Ev Fiatal Informatikai Vállalkozója? címet. 


Kertész Ádám 


Január óta Kertész Ádám 
tölti be az Albacomp Zrt. 
gazdasági vezérigazgató- 
helyettesi posztját. A szak- 
ember 2009. szeptem- 

ber 1-jén csatlakozott az 
Albacomphoz, 2010. január 
óta vezeti a cégcsoport gaz- 
dasági igazgatóságát és az 
ingatlangazdálkodási terü- 
letet. Korábban nemzetközi tulajdonú cégeknél 
töltött be vezető pozíciót. 


Palocsay Géza 


A Sanoma Budapest volt 
online hirdetési igazgatóját, 
Palocsay Gézát nevezték ki az 
arukereso.hu Kft. hirdetési 
vezetőjévé. Palocsay 8 év után 
távozott a Sanoma Budapest- 
től. Az arukereso.hu Kft. új 
hirdetési vezetője a Szent Ist- 
ván Egyetemen szerzett vál- 
lalkozásszervező közgazdász 
diplomát. 2003-tól értékesítőként, 2006-tól szol- 
gáltatásértékesítési csoportvezetőként, 2007 máju- 
sától pedig a teljes online értékesítés vezetőjeként 
dolgozott a Sanoma Budapestnél. 
ÉRÉS si mee —zezaz tj 

AKTUÁLISI 


Itt a Business One 8.8 
Itthon is elérhető az SAP Business One 
8.8 vállalatirányítási (ERP) megol- 
dás. A megújult kezelőfelület mel- 
lett a szoftvercég számos fejlesz- 
tést eszközölt a 8.8-ba. Igy teljesen 
integrálták az SAP által felvásárolt 
Business Objects jelezte Crystal 
Reports üzletiintelligencia-eszköz 
tulajdonságait. Itt debütál a kibő- 
vített BIISN metodológia, amely 
egy kommunikációs platformot je- 
lent, és amellyel számos más üz- 
leti megoldással képes kapcsola- 
tot teremteni a rendszer. A termék 
7 komplex iparági bővítménnyel és 
bővített üzleti folyamatokkal kerül 
forgalomba. 


SAS: rekord árbevétel 
A 100 legnagyobb amerikai cég- 

ből 92 a felhasználói közé tartozik. 
A vezető üzleti analitikai megol- 
dásszállító SAS nemzetközi pénz- 
ügyi adatai szerint tavaly 2,31 mil- 
liárd dolláros árbevételt ért el, 
ami 2008-hoz képest 2,2 százalé- 
kos emelkedést mutat. A SAS te- 
hát a kedvezőtlen gazdasági kö- 
rülmények ellenére is nyereséges 
maradt, sőt folytatta megalakulá- 
sa óta, vagyis 34 éve tartó töretlen 
növekedési trendjét. 


Befagyasztott IT-büdzsék 
Katasztrófa utáni helyreállításra, 
szerverbővítésre és virtualizációra 
költenek a cégek a Sunbelt Software 
és az TIIC kutatócég közös 2010- 
es II Irend felmérése szerint. Eb- 
ben az évben a vállalatok többsé- 
ge mérettől és iparági szegmenstől 
függetlenül informatikai költése- 
ik, illetve TI-szakembergárdájuk 
szinten tartására fognak töreked- 
ni. A megkérdezett cégek egyhar- 
mada, 35 százalékuk válaszolta azt, 
hogy 2010-ben is ugyanakkora II- 
büdzséből gazdálkodnak, mint egy 
évvel korábban; csak negyedük, 26 
százalék számolt be növekvő költ- 
ségvetésről, 15 százalékuk pedig 
kevesebb pénzből lesz kénytelen 
biztosítani a vállalat informatikai 
infrastruktúráját. 


Erősötdhet a 5aa5-piac 


Dávid Imre " A szakértők szerint az 
idén -— főként a technológia fej- 
lettségének és a vállalatok szűk- 
re szabott informatikai büdzsé- 
jének köszönhetően - jelentősen 
nőhet a külső szolgáltatók által 
kínált üzletiintelligencia-szoftve- 
rek piaca. 

Az IDC nemrég kiadott elemzé- 
se szerint három év alatt három- 
szorosára nőhet a külső szolgál- 
tatók által fejlesztett szoftverek 
(Software-as-a-Service, SaaS) pi- 
aca. A növekedés az elemzői vára- 
kozások szerint elsősorban az üz- 
letiintelligencia-szoftverek irán- 
ti várhatóan megnövekvő kereslet- 
nek lesz köszönhető. Az elemzés 
szerint 2013-ig éves szinten 224 
százalékos növekedést produkál- 
hat a szektor, bár bevételei várha- 
tóan továbbra is elmaradnak majd 
a helyszíni üzemeltetésű szoftve- 
rek piacán forgó összegektől. 

Az IDC elemzését a Forrester 
piackutató adatai is alátámaszt- 


ják. Ez utóbbi tanulmánya szerint 
a SaaS üzletiintelligencia-szoftve- 
rek használata jelentős előnyökkel 
járhat. Egyebek mellett az olyan 
felhasználók számára is elérhetővé 
teheti a BI-megoldásokat, akik ko- 
rábban nem élhettek azok lehető- 
ségeivel. A modell népszerűségét 
tovább növelheti, hogy a vállalatok 
más SaaS-szolgáltatások — mint 
például a CRM-rendszerek - iránt 
is egyre nagyobb érdeklődést ta- 
núsítanak. , Minél több alkalma- 
zást tesznek be a számítási felhő- 
be, a vállalatoknak annál kevesebb 
okuk lesz arra, hogy költségigé- 
nyes helyszíni üzemeltetésű meg- 
oldásokat alkalmazzanak?" — véle- 
kedett Boris Evelson elemző. 

A SaaS-megoldások egyes 
nagyvállalatok számára is ha- 
tékony megoldást jelenthetnek. 

A Forrester elemzése egy meg 

nem nevezett kereskedelmi lánc 
példáját említi: a cég forgalmá- 
nak kilencven százalékát az ün- 


nepek alatt bonyolítja; az év nagy 
részében helyszíni üzemeltetésű 
rendszereket használ, de az év vé- 
gi hajrában egy SaaS-szolgáltató 
segítségét is igénybe veszi. 

Ahogy az előbbi példák is mu- 
tatják, a SaaS üzletiintelligencia- 
szoftverek sok esetben kielégítő 
megoldást jelenthetnek elsősor- 
ban az olyan cégek számára, ame- 
lyek csak néhány, nem túl bonyo- 
lult alkalmazást használnak, így 
viszonylag egyszerűen megoldha- 
tó a SaaS-platformmal folytatott 
adatkommunikáció. 

A bonyolult, magas szinten op- 
timalizált alkalmazásokat és ösz- 
szetett adatrendszereket kezelő 
vállalkozások esetében már ke- 
vésbé egyértelműek a SaaS- 
megoldások adaptálásának elő- 
nyei. Főként azért, mert az 
érintett cég szakembereinek 
jelentős időt és energiát kell a BI- 
rendszerekben használt adatok 
előkészítésére fordítaniuk. , Ilyen 
esetekben hasznosabb lehet egy 
belső üzletiintelligencia-rendszer 
kiépítése? — írja Evelson. 41 


Dollármilliók 


Szalay Dániel " Az internetes video- 
streaming szolgáltató, a magyar— 
amerikai Ustream.tv 20 millió 
amerikai dollár tőkeinjekciót kap 
a japán Softbanktól, de a befekte- 
tő 2011-ig várhatóan tovább növe- 
li részesedését a webkamerás köz- 
vetítésekre szakosodott honlapot 
működtető startup vállalkozás- 
ban. A Ustream.tv expanziót ter- 
vez Azsiába. 

A japán Softbank a mostani be- 
fektetéssel a Ustream.tv 13,7 szá- 
zalékos tulajdonosává válik, de 
várhatóan a későbbiekben továb- 
bi részesedést is vásárol. A be- 
fektető ugyanis olyan opcióval 
rendelkezik, amely révén befek- 
tetésének mértéke 2011 júliusára 
elérheti a 75 millió amerikai dol- 
lárt, és ezzel a legnagyobb tulaj- 
donossá válhat a Ustream.tv-ben 
- utóbbinak több mint 30 száza- 
lékát birtokolná. 

Jobn Ham, a Ustream-.tv egyik 
alapítója és igazgatója szerint 
Azsiában jelentős kiaknázatlan 


a Üstream.tv-nek 


lehetőségek vannak a videós 
streaming piacán. Véleménye 
szerint a tőkeinjekció lehetővé 
teszi, hogy cége expanzióba 
kezdjen és az ilyesfajta piaci ré- 
seket jobban kihasználja. Persze 
ez még csak a kezdet. 

A Softbankkal kötött megál- 
lapodás ugyanis lehetőséget kí- 
nál a Softbank további érdekeltsé- 
geivel való szorosabb együttmű- 
ködésre is. Mindez nem mellékes, 
már csak azért sem, mert a ja- 
pán befektető többek között a ja- 
pán Yahoo! legnagyobb részvé- 
nyese, de számtalan más interne- 
tes cégben is vannak érdekeltsé- 
gei Kelet-Azsiában, sőt 22 millió 
japán mobiltelefon-előfizetője is 
van a Softbank Mobile operátor- 
cégen keresztül. A Ustream-tv il- 
letékesei egyébként további, ame- 
rikai és ázsiai befektetők megjele- 
nésére számítanak, bár a konkrét 
befektetőket egyelőre nem kí- 
vánták megnevezni. A USstream. 
tv az egyik legismertebb magyar 


startup. A 2007 óta működő web- 
oldalon keresztül bárki élő kame- 
rás közvetítést indíthat. Az oldalt 
két egykori amerikai katona, Brad 
Constable és fobn Ham, valamint 
egy magyar webfejlesztő, Fehér 
Gyula indította el, és mára több 
mint havi 50 millió látogató kere- 
si fel. Nagy sikert hozott az Apple 
iPhone-jára készült speciális mo- 
bilalkalmazásuk is, amely a köz- 
vetítést akár mobiltelefonról is le- 
hetővé teszi. Ezt a programot már 
több mint 1,5 millió példányban 
töltötték le. 

2008 márciusában egyébként 
egy pénzügyi befektető már be- 
szállt a Ustream.tv-be. A Doll 
Capital Management (DCM) 11 
millió dollárral növelte a vállalat 
tőkéjét. Felhívnánk a figyelmet 
arra, hogy a cégben nemcsak 
az egyik tulajdonos magyar: 

a Ustream.tv fő fejlesztői központ- 
ja ugyanis szintén Budapesten, 

a harmadik kerületi Graphisoft 
Parkban található. 91 

LCLAD - nem vonalzó helyett 


CAD nélkül mai világunk elképzelhetetlen. Az épületektől 

a repülőgépeken át az anyacsavarokig - lényegében minden 
technikai eszköz, mérnöki alkotás - ma már valamilyen CAD- 
rendszerrel készül. Írta: Makk Attila 


Computer Aided Design — 
A CAD - rendszerek rendkí- 

vül sokoldalúak, már régen 
nem csupán a rajzolást váltják ki. 
A számítások elvégzésében éppúgy 
segítenek, mint a mérnöki munka 
eredményének háromdimenziós 
megjelenítésében. Ez azonban ma 
már csak tudásuk töredéke. 

Az első CAD-rendszerek legfel- 
jebb egy-egy rajztábla-vonalzó ki- 
váltására voltak alkalmasak, a ma- 
iak egész rajzolással-számolással 
foglalkozó osztályokat helyettesít- 
hetnek. Ráadásul folyamatosan bő- 
vülnek újabb és újabb elemekkel, 
amelyek mind levesznek egy-egy 
nehéz, időt rabló feladatot a ter- 
vező válláról. Ma már általános, 
hogy ezeket a szoftvereket bizo- 
nyos speciális számításokat elvég- 
ző modulokkal egészítik ki, vagy 
hogy képesek a gyártandó tárgyat 
valós időben, 3D-ben megjelení- 
teni. A mechanikus munka a gép- 
re marad, a tervező pedig könnye- 
dén megvalósíthatja, ellenőrizhe- 
ti ötleteit. 

A modern CAD-rendszerek azon- 
ban messze túlmutatnak a szű- 
ken értelmezett tervezői munkán. 


A gépészet és az építészet a CAD 
két nagy felhasználási területe — 
így e rendszerek ennek megfelelő- 
en specializálódtak. 


TERMÉKÉLETPÁLYA-TERVEZÉS 

A különböző termékek életciklusa 
az ötlet megjelenésétől egészen az 
újrahasznosítás lehetséges megol- 
dásáig tart. A teljes termék-életpá- 
lyára való tervezés során a digitá- 
lis terméktervezéstől a gyártáster- 
vezésen, szimuláción át, valamint 
a logisztikai és marketingelemeken 
keresztül kell végigkövetni a ter- 
mék életútját. 

A termékpálya-tervezés össze- 
hangolt munkát követel a tervezés- 
gyártás-értékesítés lánc résztve- 
vőitől, és a folyamatos visszacsa- 
tolás biztosítja a munka állandó 
optimalizálását. A termék létreho- 
zásának első lépésénél, amikor el- 
készítik a fejlesztési projekttervet, 
már figyelembe kell venni szám- 
talan olyan tényezőt, amely a ter- 
mék életpályájának egy későbbi 
szakaszát jellemzi. Tudni kell pél- 
dául, hogy milyen kritériumoknak 
feleljen meg az adott termék ah- 
hoz, hogy bevezethető legyen a pi- 

acon - és nem csak műszaki szem- 
pontból. Számtalan olyan ténye- 
ző van, amely már ekkor meghatá- 
rozza a majdani termék lehetséges 
marketingstratégiáját. Figyelem- 
be kell venni a rendelkezésre álló 
erőforrásokat, az esetleges beruhá- 
zásigényt, ennek kapcsán pénzügyi 
számításokat kell végezni stb. 

Ha a szűkebb tervezési-gyártási 
folyamatot nézzük, ott is számtalan 
visszacsatolási lehetőség van, amely 
elsősorban a gyártás rugalmasabbá 
tételét célozza. Akár a piac szezo- 
nális ingadozását is bele lehet épí- 
teni a tervekbe. Ugyancsak fontos 
szempont, hogy lerövidíthető a pi- 
acra jutási idő, javítható a minőség, 
és csökkenthetők a termékre fordí- 
tott költségek. 


ELMÉLET ÉS GYAKORLAT 

A fórumon Váradi Károly, Piros 
Attila és Farkas Zsolt (BME, Gép- 
és Terméktervezés Tanszék) be- 
mutatja a PLM-nek (Product 
Lifecycle Management) azokat az 
alapelveit, amelyeket minden eset- 
ben figyelembe kell venni a ter- 
vezés folyamatában. Ehhez társul 
Mikó Balázs docens, intézetigaz- 
gató-helyettes (Obudai Egyetem, 
Bánki Donát Gépész és Biztonság- 
technikai Mérnöki Kar) előadása, 
amelyből a hallgatóság a gya- 
korlat oldaláról is megismerked- 
het a problémával. A szakember 
műanyagfröccsöntő szerszámok 
tervezésének és gyártásának pél- 
dáján keresztül mutatja be, hogyan 
alkalmazható a PLM a napi felada- 
tok során. 

Emellett a rendezvényen több 
CAD-rendszer PLM-képességeit is 
bemutatják az adott eszköz szakér- 
tői. Papp Olivér, az EuroSolid Kft. 
szakértője a 3D tervezés lehető- 
ségeit mutatja be SolidWorksszel. 
Humenyánszky Dénes, a Tech 
Data Gépipari Szoftverek üz- 
letágvezetője, arról beszél majd, 
hogy milyen támogatást nyújt 
az Autodesk a digitális prototí- 
pus-készítéshez a gépiparban. Vé- 
gül Sallay Péter, a graphIT Kft. 
ügyvezető igazgatója a Siemens 
PLM-megoldásának működését 
ismerteti. A konferenciát kerek- 
asztal-beszélgetés zárja, amelyen 
a hallgatók megoszthatják tapasz- 
talataikat az előadókkal. 41 


I AKTUÁLIS 


JEDOX-partner az IÍFUA 
A ledox AG, a PALO nyílt forráskódú üz- 
letiintelligencia-rendszer fejlesztését 
és forgalmazását összefogó német 
vállalat hivatalos magyarországi 
partnere lett az IFUA Horváth g 
Partners Kft. A PALO-t használó 
cégek köre napjainkban meghaladja 
az ötszázat, referencialistáján neves 
multinacionális vállalatok szerepel- 
nek, többek között a Bayer, a Festo, 
a Novartis, a Schering-Plough és az 
OTTO. A nyílt forráskódú rend- 
szer fő előnyei, hogy szabadon el- 
érhető, gazdag funkcionalitású és 
könnyen tanulható. Népszerűsé- 
gében az is nagy szerepet játszik, 
hogy az ingyenes komponensek- 
ből egy teljes és önállóan fejleszt- 
hető rendszer állítható össze, így az 
induló költségek és a kockázatok is 
alacsony szinten tarthatók. 


Kevesebb a hulladék 

A Xerox Magyarország Kft. bemu- 
tatta a hazai közönségnek A3 mére- 
tű nagy teljesítményű szilárd tintás 
multifunkciós termékcsaládját. A 
ColorOube 9200 sorozat árképzé- 
sének köszönhetően már a fekete- 
fehér nyomatéval megegyező áron 
képes kiváló minőségű színes do- 
kumentumok előállítására, miköz- 
ben jelentős mértékben csökken- 
ti a környezetre gyakorolt káros ha- 
tásokat. Az új szilárd tintás sorozat 
berendezéseinek használata során 
az ügyfelek az adott dokumentu- 
mon felhasznált színmennyiségnek 
megfelelő mértékű díjat fizetnek. 
Lehetővé válik, hogy a költségtaka- 
rékossági okokból korábban feke- 
te-fehérben előállított anyagokat is 
színesben nyomtassák ki. Ráadásul 
szükségtelenné válik bizonyos do- 
kumentumok, például fejléces le- 
vélpapírok nyomdai előnyomása is. 


REGISZTRÁLJON 

Az RKutodesk Inventor használata tervezői csoportban 


Az Autodesk Inventor fejlesztése során már a kezdetektől fogva komoly hangsúlyt helyeztek a tervezői munkacsoportok számára 
hasznos eszközök kifejlesztésére. Bemutatjuk, milyen specifikus, nagy terjedelmű projekteket érintő tulajdonságai vannak. 


tervezői alkalmazások 

nemcsak saját projektjük 

megvalósításának lehető- 
ségét kínálják a felhasználóknak, 
hanem a 3D modellezésnek kö- 
szönhetően mindenekelőtt köze- 
lebb viszik a termék virtuális mo- 
delljét a reális valósághoz. A ter- 
mék geometriájának saját kezű 
tervezéséhez mérnöki és techno- 
lógiai elemzések egész sora köt- 
hető. A virtuális termék ezáltal 
nemcsak tervvé válik, hanem va- 
lódi digitális prototípussá is. 

A komplex tervezést szolgáló 
rendszereket - az információ- 
technológiáknak a , termék tel- 
jes életciklusa uralására? irányu- 
ló integrálásának szemszögéből 
nézve - az utóbbi években egyre 
nagyobb figyelem kíséri. A szoft- 
vergyártók célja minél hatéko- 
nyabb, valósághű gyártási folya- 
matot leíró modell kialakítása, 
amely figyelembe veszi az összes 
kapcsolódó adatot, valamint az 
adatok hatékony kezelését érintő 
tényezőket. 


Az Autodesk Inventor segítségével az össze- 
állítás hatékonyan bontható alkotóelemeire 


Napjaink gyártási irányzatai, 
amikor maga a mérnöki tevé- 
kenység nagyon gyakran elválik 
a gyártástól, és a termék fejlesz- 
tésén partnercégek és alvállal- 
kozók egész hada dolgozik, egy- 
re inkább arra kényszerítik a cé- 
geket, hogy az adatok cseréjét és 
kezelését lehetővé tevő rendsze- 
rek segítségét igénybe véve 
mélyebben foglalkozzanak a cso- 
portmunka koordinálásával. 
Ezenfelül a konkurens cégek 
szüntelen nyomása, valamint az 


ügyfelek igényei hatására a fej- 
lesztők kénytelenek jelentősen le- 
rövidíteni az új termékek piacra 
jutásának idejét, és növelni az in- 
novatív folyamatok flexibilitását, 
hogy gyorsabban reagálhassanak 
a változásokra. 

A gépészeti szoftverek az utób- 
bi időben a legdinamikusabban 
fejlődő szoftvereknek számíta- 
nak. A cégek a szó szoros értel- 
mében versengenek egymással 
az egyes rendszerek funkcionali- 
tásait illetően, egyre nagyobb 
mennyiségű - a CAD-alkalma- 
zások eredeti feladatkörét néha 
már-már túlszárnyaló — funkcio- 
nalitásokat integrálva azokba. In- 
tegrált rendszerekről van tehát 
szó, vagy ha másként jobban tet- 
szik: ,komplex gépészeti megol- 
dásokról". Ha ehhez hozzáadjuk 
a kiegészítő alkalmazások továb- 
bi rétegét, akkor bátran beszél- 
hetünk a termék teljes életcik- 
lusának kezeléséről, rövidítve 
a PLM-ről. 


A TERMÉKFEJLESZTÉS SAJÁTOS- 
SÁGAI NAPJAINKBAN 

A gépészeti tervezés feladatköré- 
nek egész területét lefedni a gya- 
korlatban nem könnyű. Ez gyak- 
ran a szervezeti, céges, kooperá- 
ciós adatok feldolgozásának jelen- 
tős integrálásával jár, ami a ren- 
delkezésre álló kommunikációs 
és információs rendszerek révén 
valósul meg. Ezeknek a megol- 
dásoknak a konkrét igényeknek 
megfelelően , méretre szabottak- 
nak" kell lenniük, nem valósítha- 
tók meg egyszeri és egyszerű át- 
menettel. Az új megoldások imp- 
lementálásához hosszan tartó fej- 
lesztésre van szükség, s gyakran 
a következő sajátosságokkal jel- 
lemezhető részlépésekben való- 
sul meg. 


u Az összes tevékenység előteré- 
ben mind gyakrabban az ügyfél 

áll, aki a fejlesztési folyamat be- 
folyásolásának lehetőségére szá- 
mít. A cél az ügyfél elégedettsé- 


ge és a módosítási lehetőségek- 
kel kapcsolatos összes informá- 
ció felhasználása. Alapvető igény 
az ügyfélszolgálat támogatása is, 
valamint a hatékony szervizszol- 
gáltatás. 


a Az információtechnológiai új- 
donságok mind több lehetőséget 
kínálnak a termék virtuális pro- 
totípusként való kezelésében. 

A termék gyakorlatilag a fizikai 
gyártás szükségessége nélkül 
megtervezhető, megszerkeszthe- 
tő, ellenőrizhető és technológiai- 
lag előkészíthető. 


a A termék fejlesztése során fej- 
lesztői csoportok működnek 
együtt, amelyek helytől függet- 
lenül a világon bárhol lehetnek, 
különböző cégekben dolgozhat- 
nak. A termék tehát amolyan ele- 
mek alkotta, képzeletbeli, össze- 
rakós játékként keletkezik. 


A hatékony projekt-adatfeldolgozást lehetővé tevő eszközök 


a modern PLM-megoldások részét képezik 


a A felek közötti kommunikáció 

leggyakrabban digitális úton tör- 
ténik, az internet segítségével. 

A PDM-rendszerek célja adatbá- 


zis-környezettel megerősíteni ezt 


a területet, magas fokon bizto- 
sítva így az adatok átvitelét, azok 
feldolgozását és archiválását. 

a A megoldásba integrálják 

a nemzetközi minőségbiztosítási 
szabványokat és szabályokat. 


Az Autodesk Inventor a projekten belüli 
kommunikációt megkönnyítendő, kiváló mi- 
nőségű kifejezőeszközökkel rendelkezik 


A tervezőrendszerek sikeres 
felhasználásának kulcsfontossá- 
gú feltétele a jó stratégia a cso- 
portmunka-szervezés és az in- 
formációs rend- 
szerek integrálá- 
sának területén. 
Az Autodesk 
Inventor termék- 
sorozat nemcsak 
a jó stratégiák ki- 
alakítását teszi le- 
hetővé, hanem 
azok megvalósítá- 
sát is. A vállalati 
stratégia megha- 
tározásakor fon- 
tos szerepet kell 
betöltenie annak 
a szoros és minő- 
ségi együttműkö- 
désnek, amelyet 
a megoldás szál- 
lítójával — a rend- 
szer integrátorá- 
val — kell kiala- 
kítani. A vállalat 
legyen képes igé- 
nyei és céljai meg- 
határozására — a minőségi szállí- 
tóra pedig hiteles tanácsadóként 
kell tekinteni. Mi 

Autodesk 
www.autodesk.hu 

A nyomlatóhegyen túl 


Ahogy a mondás tartja, a pokolba vezető út is jó szándékkal van kikövezve. 


EZ dölt 4 


Még inkább igaz ez a tisztán elektronikus irodába vezető úton, amelyet 
bizony papírhegyek kísérnek, vagyis egyelőre nyomtatni muszáj... Nem 
mindegy azonban, hogy mennyit és mivel. Ha leszámolunk jól bevált (?) 
hagyományos megoldásainkkal, akkor akár kis cégek is 20-30 százalékot 
spórolhatnak a nyomtatás kötelező mutatványán. Írta: Egri Imre 


inden cég fintorog, különö- 
vé] sen így a , válság" idején, ha 

nyomtatásról esik szó. Emi- 
att azután a pénzügy gyakran kicsa- 
varja a szakértők kezéből a pálcát, és 
rövid távú pénzügyi szempontok sze- 
rint születik a döntés. Essünk túl 
a kötelező beszerzéseken a lehető 
legkisebb kiadással, aztán felejtsük el 
az egészet, mint fájó pontot, vegyünk 
minél olcsóbb nyomtatót, vegyünk 
utángyártott-utántöltött kelléket, és 
meg is van a spórolás. Ha vállalkozá- 
sunkat csak pár hónapig akarjuk üze- 
meltetni, akkor valóban így takarít- 
hatjuk meg a legtöbbet, de ha akár 
csak pár évre tervezünk, ezzel a saj- 
nos hagyományosnak mondható 
döntési metódussal egyre jelentősebb 
többletkiadásnak tesszük ki a céget. 


MENNYIÉRT NYOMTATUNK? - PASSZ! 
Ha felkeresnénk egy tipikus magyar 
kis- vagy közepes vállalkozást, és 
megkérdeznénk, hogy mennyit köl- 
tenek nyomtatásra, vagy hány oldalt 
nyomtatnak egy hónapban, akkor 

a legtöbb cégnél jócskán várnunk 
kellene a válaszra. Az első probléma, 
hogy ki mondja ezt meg: a beszer- 
zők, a kontrolling vagy az II? Nincs 
felelős és döntésképes helyzetben 
lévő gazdája a témának. Ennélfogva 
senki sem érzi sajátjának, csak egy 
közös nyűgnek. Persze az állóeszköz- 
nyilvántartásban megtaláljuk a még 
amortizáció alatt álló nyomtatókat, de 
a három évnél öregebb jószágok sorsa 
így is ismeretlen lehet. 

Nehéz megmondani, hogy végül is 
mennyi nyomat készül havonta egy 
munkahelyen, ha a cég sosem mérte 
fel saját igényeit. Még nehezebb kö- 
vetni, hogy mely részleg mennyi kel- 


lékanyagot vásárolt és mely nyomta- 
tókhoz, vagyis hogy valójában hány 
forintot költöttünk egy adott készü- 
léken előállított nyomatra. Ezek sok- 
szor nem derülnek ki mindaddig, 
amíg a cég célzott, átfogó felmérést 
nem készíttet vagy készít. 


SOK KIS NYOMTATÓ - SOK KIS 
PAZARLÁS 

A tipikus cégnél jellemzően sok kis 
nyomtatóval oldják meg a feladato- 
kat; minden részlegen van egy na- 
gyobb, esetleg a marketingesnél szí- 
nes lézernyomtató is, a főnök aszta- 
lán külön készülék áll, amire csak ő 
nyomtathat. A heterogén, azaz nem- 
hogy egy sorozatból, de nem is egyazon 
gyártótól kikerülő printerflotta lehető- 
séget ad változatos feladatok ellátá- 
sára, és ily módon valóban megold- 
ható, hogy egyes helyeken csak mo- 
nokróm, másutt színes nyomatok is 
készülhessenek, de egyúttal meg is 
kell fizetnünk a sokféleség árát. Ele- 
ve sokkal drágábban dolgoznak az al- 
só vagy középkategóriás készülékek, 
mint az igazi folyosólakó nagy, háló- 
zati multifunkciósok. Igen nagy ad- 
minisztrációs terhet ró az ÍT vállára 
a sokféle kellékanyag nyilvántartása, 
tárolása és az igények feldolgozása. 
Minden készülékhez más meghajtó- 
program kell, ennek támogatása, 
szervize is erőforrást igényel. Koor- 
dinálni kell a javítást-javíttatást, 

a cserekészülékeket is. Minél ösz- 
szetettebb a flotta, annál valószí- 
nűbb, hogy fennakadás lesz a folya- 
matban, és emiatt értékes órák es- 
hetnek ki a munkából, ami könnyen 
számszerűsíthető veszteséget jelent. 
Mindez rengeteg belső költséget ge- 
nerál, amit rendszerint nem számo- 


lunk bele a nyomtatás költségébe, de 
ha mindent összeadunk, könnyen ki- 
derülhet: talán elfogadható lapkölt- 
ségekkel, összességében mégis igen 
drágán oldottuk meg a nyomtatást. 


A PPP NEM MPS 

Szinte biztos, hogy a reformok vége 
egy PPP- (pay-per-page, azaz olda- 

lankénti fizetés) szolgáltatás lesz, az- 
az a szolgáltató nyomtatókat helyez 


pee — 1 


gokan hagyományo- 
san ragaszkodnak az 
állóeszközök birtoklá- 
sához, ami többszörös 
terhet ró a vállalko- 
zásra... 


ki, és az ügyfélnek csak a kinyomta- 
tott oldalak száma után kell fizetnie, 
magáért a készülékért és a kellék- 
anyagért, valamint a szervizért nem. 
Ez a hagyományos vásárlásnál sok- 
kal jobb konstrukció, ám magában 
még kevés. Túlmutat rajta az MPS 
(Managed Print Services, azaz me- 
nedzselt nyomtatási szolgáltatások), 
amely a nyomtatási részleg teljes ter- 
hét leveszi a cég válláról, és biztosítja 
a szakértelmet konzultációk, felmé- 
rések, elemzések és optimalizációs 
terv formájában. 

Egy cég saját maga is képes fel- 
mérni, hogy mennyit és mennyiért 
nyomtatott valójában, a felmérés 
alapján pedig el tudja dönteni, hogy 
a végeredmény egyezik-e előzetes 
várakozásaival. Egy házon belüli ér- 


tékelésből is kiderülhet, hogy alul- 
terheltek vagy éppen túlterheltek 

a nyomtatók, mennyit költünk szer- 
vizre, papírra és kellékanyagra. Ki- 
sebb változtatásokkal magunk is ja- 
víthatunk a hatékonyságon, de ha 
komoly megtakarítást szeretnénk, 
akkor érdemes MPS-partnerre bíz- 
ni a munkát. Keressünk komoly re- 
ferenciákkal rendelkező, megbízha- 
tó partnert, aki képes teljes, térkép- 
pel ellátott, a konkrét gyengesége- 
ket részletesen elemző felmérést és 
olyan optimalizációs tervet készíte- 
ni, amely figyelembe veszi a gyakor- 
lati munkafolyamatok menetét is. 
A terv végén egészen pontosan tud- 
nunk kell, hogy milyen változtatá- 
sok szükségesek, ezek mennyibe ke- 
rülnek és az új rendszer pontosan 
milyen költségekkel üzemeltethető 
hosszú távon. 

A megoldásnak nagyobb kontrollt kell 
kínálnia, azaz a kezdeti, kaotikus álla- 
potokat magunk mögött hagyva legyen 
képes bármikor pontos képet adni 
a helyzetről kimutatások formájában, 
hogy a későbbiek során könnyen kiszűr- 
hessük a pazarlást, a túlterhelést vagy 
épp a kihasználatlanságot. Egy igazán 
hatékony rendszer elszámolási mo- 
dult is tartalmaz, ahol kialakíthatók 
költséghelyek és lehetőség van akár 
továbbszámlázásra is. Olyan előnyös 
felmérési ajánlatok is akadnak, ahol 
maga az értékelés ingyenes és/vagy 
tesztüzemre is lehetőség van. 


A NAGYOBB BIZONY JOBB 

Érdemes egy pillantást vetni korunk 
legsikeresebb multifunkciós nyomta- 
tó hardvereire. A legtöbb esetben 
tehát egy konszolidációs, illetve 
optimalizációs javaslatban a többféle 

kisebb egyfunkciós és többfunkciós 
készülék helyett nagy terhelhetőségű 
multifunkciós nyomtató-másoló gé- 
peket fognak ajánlani a tanácsadó cé- 
gek, több okból következően. Ezek 
között nem elhanyagolható, hogy 
egy oldalra vetített teljes üzemelteté- 
si költségük (és nem pusztán lapkölt- 
ségük) nagyon sok esetben harma- 

da (vagy még kevesebb) annak, mint 
ami egy alsó középkategóriás masiná- 
val elérhető. Igaz, hogy e készülékek 
ára milliós nagyságrendben mozog, 
ekkora összeget pedig a legtöbb kis 
és közepes cégnek nehézséget okoz- 
na elkülöníteni, de ezt áthidalja a már 
említett PPP-szolgáltatás konstruk- 
ció. Nagyon hasznos többletszolgál- 
tatásokhoz is juthatunk a professzi- 
onális nyomtatókkal. Segítségükkel 

— például munkamenethez illesztett, 
nyomtatón futó dokumentumkezelő 
alkalmazással — egyszerűsíthetjük és 
követhetővé tehetjük a cégen belüli 
információáramlást is. 

Sokan hagyományosan ragaszkod- 
nak az állóeszközök birtoklásához, ami 
többszörös terhet ró a vállalkozásra, 
magától a beruházástól az amortizá- 
gok beszerzéséig és a szervizügyinté- 
zésig. Különösen kis cégeknek je- 
lent ez problémát, ha nincs saját 
II-személyzetük. Mindinkább nyil- 
vánvaló, hogy ahogy az IT más terü- 
letein, úgy a nyomtatásban is sokkal 
gazdaságosabban oldhatók meg a fel- 
adatok szolgáltatásalapon, erre utal 
a menedzselt nyomtatási szolgáltatá- 
sok piacának növekedése is. 


POZITÍV JÖVŐKÉP 

A szolgáltatóknak jó hír, hogy felfu- 
tóban a Managed print services (MPS) 
és a dokumentumkezelés kihelye- 
zése. Halász Péter; az IDC elemzője 
szerint 2010-ben felgyorsul a külön- 
féle outsourcing, azaz szolgáltatás- 
kihelyezés koncepciók alkalmazása 

a nagy és nagyon nagy vállalatok, va- 
lamint a kormányzati szervek köré- 
ben. A válság során sok ügyfél tett 
szert tapasztalatokra és nyereségre 

a megtakarítás terén, ők ezután is 
keresik a módját, miként növelhet- 
nék a nyereséget és hogyan kezel- 
hetnék rugalmasabban a költségeket. 
Következésképpen, az irodatechni- 
kai beszállítók és értékesítési partne- 
rek törekedni fognak arra, hogy me- 
nedzselt nyomtatási szolgáltatásokat 


adjanak el partnereiknek. Emellett 
az állami szektorban is igyekeznek 
mindinkább elterjeszteni az MPS- 
konstrukciókat. 

Megjegyzendő azonban, hogy 
a régió nagyon változatos és az 
outsourcing koncepciók alkalmazá- 
sára való hajlandóság számottevően 
változik. A többségnek rövid távon 
valószínűleg az egyszerű pay-per- 
page (PPP) konstrukció tűnik von- 
zónak, ugyanakkor tekintettel a fel- 
törekvő piacok szerény telítettségére, 
az MPS és más dokumentumkeze- 
léssel kapcsolatos kihelyezett szolgál- 
tatások nagyon ígéretesek hosszú tá- 
von. Azok a beszállítók profitálhat- 
nak legtöbbet az elkövetkező évek- 
ben, akik elsőként ajánlanak ilyen 
szolgáltatásokat. 

Halász Péter véleményét támaszt- 
ja alá a nyomtatásfelügyeleti megol- 
dásokat kínáló Y Soft Magyarország 
Kft. (www.ysoft.hu) ügyvezető igaz- 
gatója, Wolf Péter is. Mint megtudtuk 
tőle, a cég 2009 második félévében 
elért 59,7 millió forintos nettó for- 
galma megközelíti az ezt megelőző 
egyéves időszak eredményét. , Külön 
örömünkre szolgál, hogy a nagyobb 
cégek mellett a kis- és középvállal- 
kozások is egyre élénkebb érdeklő- 
dést mutatnak megoldásaink iránt. 

A negyedik negyedévben négyszer 
annyit értékesítettünk a kifejezet- 
ten erre a szegmensre testre szabott 
YSoft Safe Crisis Package-ből, mint 
a harmadik negyedévben, ráadá- 

sul ezek 75 százalékát is a legkisebb 
cégek számára kifejlesztett, legfel- 
jebb 3 multifunkciós készüléket ki- 


, 


,Növekednek az igények 
a nyomtatás-felügyeleti 
megoldások iránt..." 


Wolf Péter 
Y SOFT MAGYARORSZÁG KET. 
ESZES ESETT] 


, Az ügyfél egyre in- 
kább egyetlen lap költ- 
ségét szeretné látni..." 


Moravcsik László 
CANON HUNGÁRIA KFT. 
h— ———— ————— —— —— ——— —— ——— ——— ——————. si f 


szolgáló belépő verzió adja? — mond- 
ta az ügyvezető igazgató. A 2010-re 
is optimistán tekintenek: arra számí- 
tanak, hogy növekednek az igények 
a nyomtatás-felügyeleti megoldások 
iránt, és ennek szellemében folytat- 
ják a Safe) menedzsmentrendsze- 
rük fejlesztését. Egyben arra is szá- 
mítanak, hogy a következő félévben 
meduplázzák a forgalmukat, és növe- 
lik piaci részesedésüket. 

Más oldalról, de hasonlóan látja 
a helyzetet a Tally Genicom képvi- 
seletét is ellátó Kvint-R Kft. ügy- 
vezetője, Kasnya László. A cég 1991 
óta kínál a Tally GGenicom nagy tel- 
jesítményű mátrix sornyomtatók- 
ra alapozva teljes üzemeltetési szol- 
gáltatásokat (TÚSZ). Több gyártó 
termékeivel is foglalkoznak, így kí- 
nálatuk lefedi a különféle nyomta- 
tási technológiák teljes palettáját. 
Nyomtatóportfóliójuk nagyon szé- 
les: az irodai tintás és lézereszközök- 
től kezdve a mono és színes model- 
leken át a professzionális alkalmazá- 
sokig számos eszköz található ben- 
ne. Ez a gyártóktól kevésbé függő 
termékpaletta szélesebb mozgásterüle- 
tet tesz lehetővé az optimalizálás során, 
így gyakorlatilag bármilyen felhaszná- 
lói igényt ki tudnak elégíteni. , Mivel 
az irodatechnikai eszközök fejleszté- 
se során a gyártók egyre nagyobb fi- 
gyelmet fordítanak a hálózati be- 
rendezéseket működtető informati- 
kusok, rendszergazdák munkájának 
megkönnyítésére, és ennek jegyében 
több gyártó is kínál böngészőalapú 
megoldást a hálózaton fellelhető 
printerek monitorozására, természe- 


tesen ezek használatát mi is szorgal- 
mazzuk ügyfeleinknél" — fogalma- 
zott az ügyvezető. 


MINDENKI MÁSKÉPP CSINÁLJA? 

A nyomtatógyártók is felismerték: 
ma már nem elég eladni a vasat; kell 
hozzá szolgáltatás is. Még az olyan, 
viszonylag egyszerűen rendszerbe ál- 
lítható eszközöknél is érvényes ez, 
mint a nyomtatók és multifunkciós 
készülékek. Bár szinte minden cég- 
nek van erről elképzelése, a hang- 
súlyok azonban gyártónként eltér- 
nek. Megkérdeztük a jelentős márkák 
hazai képviseleteit: ők hogyan látják 
a nyomtatásmenedzsment piacát. 

A Canon Hungária Kft. ügyve- 
zető igazgatója, Moravcsik László el- 
sőként épp azt hangsúlyozta, hogy 
a Canon irodatechnikai eszközei- 
nek több mint 90 százalékát ma már 
szolgáltatásként értékesítik. A cég- 
nek ebben az üzletágában ugyan- 
is az értékesítés döntő többsége úgy 
történik, hogy az ügyfelek valami- 
lyen kiegészítő szolgáltatást is kérnek 
a hardverekhez. Ez komoly változás, 
hiszen korábban sokkal egyszerűbb 
volt a képlet: megvásároltak adott 
funkciókat ellátó készülékeket, és ha 
azok meghibásodtak, akkor javíttat- 
ták vagy cserélték. , Ma már az ügy- 
felek inkább bérelni szeretnék, vagy 
egyéb finanszírozási szolgáltatás ke- 
retében kérik az eszközt; nem konkrét 
feladat megoldására vásárolnak több- 
funkciós berendezést, hanem azt sze- 
retnék, hogy az adott szolgáltató cég 
átlássa munkafolyamataikat, és arra 
adjon egy hatékonyságot növelő meg- 
oldást" — mondta Moravcsik László. 
Ezt az ügyvezető igazgató teljesen 
logikus folyamatnak tartja, hiszen 
manapság minden nagyobb projekt 
esetében elvárásként fogalmazódik 
meg a költségek kontrollálhatósá- 
ga, mivel a költséghatékonyság igen 
fontos szempont. Az ügyfél egyetlen 
lap nyomtatásával, másolásával ösz- 
szefüggő költséget szeretne látni, és 
elvárja a szolgáltatótól, hogy abból 
az összegből oldja meg a nyomtatás- 
sal, másolással kapcsolatos feladato- 
kat, problémákat. A színes nyomtatás 
iránti igény is megnövekedett, ezen 
a területen hatványozottan fontos 
a költségek ellenőrizhetősége — tette 
hozzá az ügyvezető igazgató. 

Czinege László, a HP Magyaror- 
szág Képalkotási és Nyomtatási 

Divíziójának igazgatója kiemelte, hogy 
a HP teljes forgalmában egyelőre 
elenyésző a nyomtatási szolgáltatás 
alapú bevétel, sőt még a Képalkotási 
és Nyomtatási Divízió forgalmában 
is 10 százalék alatti részt képvisel, de 
folyamatos növekedést várnak. A HP 
egy, az EMEA-régióra tervezett köz- 
ponti, standard távfelügyeleti meg- 
oldást nyújt az ügyfeleinek, automa- 
tikus adatgyűjtéssel és számlázással, 
amely lehetővé teszi akár teljes rész- 
letességű (géptípusonként egyedi 
nyomat árazású) számla kiadását is. 
Emellett minden, a piacon szokásos 
szolgáltatás szerepel portfóliójukban. 
Ugyanakkor a divízióigazgató ki- 
emelte, hogy kínálnak egyedi meg- 
oldást is, a HP univerzális nyomtató 
drivert, amelynek segítségével a fel- 
használó egyfajta meghajtóprogram 
alapján több nyomtatót is használ- 
hat, és ez megkönnyíti a rendszer- 
gazdák, illetve felhasználók dolgát, 
ráadásul egyszerűbbé teszi az okta- 
tást és a nyomtatás támogatását is. 
nAz egyszerű eszközkonszolidáció 
és -optimalizáció ugyan csökkentheti 
a készülékspecifikus költségeket, de 
a nyomtatott/másolt oldalak számát 
nem feltétlenül. Nem biztosít tehát 
jelentős és tartós költségcsökkenést 
azon szervezetek számára, amelyek 
rendszeresen nagy mennyiségű nyo- 
matot állítanak elő" — nyilatkozta la- 
punknak Fábián László, a Lexmark 
Magyarország Kft. marketingme- 
nedzsere. Ezért is tette le a voksát 
a Lexmatrk a teljes körű, a jövő mun- 
kamódszereire is kiterjedő szolgálta- 
tások mellett. A ValuePrint Business 
(VPB), illetve Managed Print Services 
(MPS) megoldásaikkal ezért az a cél- 
juk, hogy az úgynevezett Print Less, 
Save More stratégia keretében plat- 
formot teremtsenek a munkafolya- 
matok optimalizációjára és automa- 
tizálására, végső soron a jövőben ki- 
nyomtatott oldalak számának csök- 
kentésére is. , A legolcsóbb oldal 
ugyanis az, amelyet soha nem nyom- 
tatnak ki!" — hangsúlyozta a marke- 
tingmenedzser. Mindez a járulékos 
költségek csökkenését is eredmé- 
nyezheti — kisebb tárolási és doku- 
mentumkezelési igényt, valamint ke- 
vesebb papírfelhasználást. Csökken- 
het a munkafolyamatok időigénye is, 
miáltal a szervezet több időt fordíthat 
lényeges, közvetlenül profittermelő 
tevékenységeire. , Végül, de nem 


utolsósorban a kevesebb papír- és 
energiafelhasználás révén a környe- 
zetterhelés is csökkenhet" — mondta 
Fábián László. 

, Bár az OKI viszonteladói kínál- 
hatnak MPS-szolgáltatást, saját stra- 
tégiánk arra alapul, hogy a házon be- 
lüli nyomtatás költséghatékonyabb 
a kiszervezettnél? — mondta Érdi- 
Krausz Gábor, az Oki Systems (Ma- 
gyarország) Kft. igazgatója. Az OKI 
készülékeivel és a melléjük adott 
szoftverekkel üzembiztos, magas mi- 
nőséget tudnak elérni a felhasználók, 
amelyben segítenek a kereskedelmi 
és informatikai szolgáltató cégek és 
az OKI is. Erdi-Krausz úgy véli, az 
is már egy foka az optimalizálásnak, 
amit az OKI LED-technológiája 
biztosít: vastagabb papírokat képe- 
sek kezelni a nyomtatók, a beren- 
dezéseknek kisebb lehet a mérete, 
energiatakarékosak és megbízhatók. 
A gyártó cég több ingyenes progra- 
mot ad nyomtatóihoz, amelyek kö- 
zül például a PrintSupervision szoft- 
verrel más gyártó nyomtatóit is lehet 
felügyelni. Az OKI Print Control 
többszintű költségelemzést végez, és 
segítségével akár személyre szabott 
korlátozás is beállítható. A Template 
Managerrel névjegykártyákat, cím- 
kéket vagy akár 1,2 méteres nyo- 
matokat is lehet készíteni. A Color 
Swatch Utility a pontos színbeállítás- 
ban segít, ami például logók nyomta- 
tásánál jelent segítséget. 

Fábián István, a Sharp Electronics 
(Europe) GmbH Magyarországi 
Fióktelep ügyvezető igazgatója vi- 
szont a szolgáltatások elsőbbségét 


,A HP-nál is folyamato- 
san nő a szolgáltatás- 
alapú bevétel..." 


Czinege László 
HP MAGYARORSZÁG 
[EE] 


A házon belüli nyomta- 
tás költséghatékonyabb 
a kiszervezettnél..." 


Erdi-Krausz Gábor 
OKI SYSTEMS (MAGYARORSZÁG) KET. 
he — ————————— —————————————— tl 


hangsúlyozta. Egyértelmű törekvé- 
sünk, hogy az ügyfelek minél nagyobb 
részénél szolgáltatásként értékesített 
nyomtatási szerződéseket kössünk. 

A tendencia mindenféleképpen az, hogy 
a cégek - így mi is - szolgáltatásértéke- 
sítésre törekednek, illetve a hozzá- 
adott érték igénybevételére biztat- 
ják ügyfeleiket, olyanokra, mint 

a költségoptimalizáció, költségelem- 
zés, dokumentummenedzsmernt stb. , 
amelybe a finanszírozást is bele kell 
csomagolni, mert az ügyfélkívánal- 
maknál mindinkább ez az igény fo- 
galmazódik meg. Hasonlóképpen, 
az esetek többségében a költség- 
figyelést is megkívánják" — nyilat- 
kozta lapunknak Fábián István. En- 
nek a stratégiának a jegyében alakí- 
tották ki portfóliójukat is. Ugy vé- 
lik, a Sharp szolgáltatásait illetően 
kiemelkedik az általános kínálatból 
a nyílt rendszerfelület (OSA - Open 
System Architecture), amely a szoft- 
verfejlesztők számára lehetőséget ad 
arra, hogy az üzleti folyamatokba 

a multifunkciós eszköz kezelőképer- 
nyőjén felhasználóbarát módon von- 
ják be a dolgozókat. , Az OSA-val 
nagyban növelhető a multifunkciós 
eszközök kihasználhatósága, illetve 
egyszerűbbé válik az üzleti alkalma- 
zásokkal való integráció" — mondta 
el véleményét a szakember. 

Vermes Zsolt, a Ricoh Hungary ter- 
mékmarketing csoportvezetője szin- 
tén a szolgáltatások fontosságát 
hangsúlyozta: , Eddigi menedzselt 
nyomtatás szolgáltatásainkat igyek- 
szünk korunk kihívásaihoz igazítva 
kínálni — mondta a csoportvezető. 


IFÓKUSZÍI 


- Például egyre fontosabbak a kör- 
nyezetvédelmi szempontok, ezért 
a Ricoh tanácsadási szolgáltatáspalet- 
tájának legújabb elemeként környe- 
zetvédelmi konzultációt kínál meg- 
lévő és potenciális ügyfelei számára." 
Megközelítésük szerint a komplex 
irodatechnikai rendszerre vonatkozó 
környezeti tudatosság és a partnercé- 
gek számára kiemelten fontos költ- 
ségmegtakarítás korántsem zárja ki 
egymást, sőt egymást erősítő terüle- 
teknek tekinthetők. Ezért fontos cél, 
hogy a fenntarthatóságot és a költ- 
ségtakarékosságot integrálják a min- 
dennapi üzleti életbe. A , zöld konzul- 
táció" a hagyományos irodatechnikai 
költségelemek mellett (például hard- 
ver, kellékanyagok, szervizelés stb.) 
kiemelten fókuszál a , zöld" költség- 
tényezőkre (papír- és energiafelhasz- 
nálás), természetesen a (ma még) 
pénzben nem feltétlenül kifejezhető 
addicionális ügyfélelőnyök, például 
a munkafolyamatok javítása, a válla- 
lati imázs fejlesztése stb. mellett. 

nA Xerox Magyarországnál kiemelt fó- 
kuszterület az irodai dokumentumke- 
zelési szolgáltatás, ez adja a cég árbe- 
vételének 30-35 százalékát. 1996-ban 
elsőként vezettük be a magyar pia- 
con ezt a fajta szolgáltatást, és jelen- 
leg több mint 30 élő szerződést keze- 
lünk — ismertette a Xerox koncepció- 
jának egyik alapelemét Lipták Zalán, 
a cég szolgáltatási üzletágának igaz- 
gatója. A szolgáltatási üzletág átfogó 
megoldásokat kínál, többek között az 
eszközpark menedzselését gyártótól 
függetlenül, különféle technikai lehe- 
tőségekkel kiegészítve. Ilyen kiegé- 
szítés például az Extensible Interface 
Platform (EIP), amely webalapú esz- 
közökkel fejleszthető szoftverkör- 
nyezet, és a multifunkciós Xerox gé- 
pek kezelőfelületén keresztül hasz- 
nálható. Az EIP hozzáférést biztosít 
a szerveren lévő anyagokhoz. A Xerox 
CentreWare Web (CWW) más gyár- 
tók nyomtatóival is együttműködő, 
ingyenes eszközkezelő szoftver, amely 
megkeresi a hálózatra és a munkaállo- 
másokra csatlakoztatott nyomtatókat, 
figyeli állapotukat, hiba esetén pedig 
értesítést küld. A felhasználók a doku- 
mentumaikat egyedi azonosítás 
(PIN-kódos, belépőkártyás) után 
tudják nyomtatni vagy másolni, míg 
a multifunkciós eszközökre érkező 
munkák biztonságát a merevlemez 
automatikus felülírása garantálja. a 

A Nemertes Research hat éven át gyűjtött adatokat több mint másfél 
ezer vállalat IP-telefóniás projektjeiről, hogy kiderítse, a szervezetek 
ténylegesen mennyit költenek a VolP-technológia bevezetésére és 
használatára. A felmérés arra is rávilágít, hogy egy ilyen projekt 


tervezésekor milyen költségtényezők és várható üzleti előnyök alapján 
mérlegelhető helyesen a beruházás megtérülése. Írta: Kis Endre 


VoIP-technológia napjaink- 
A ra a főáramba került, a köze- 

pes és nagyvállalatok több- 
sége valamilyen szinten foglalkozik 
IP-telefóniával — akár pilot projekt, 
akár szűkebb, taktikai jellegű, akár 
vállalati szintű bevezetés formájá- 
ban. A jelenlegi gazdasági helyzet- 
ben azonban, amikor az informatikai 
osztály korlátozott költségvetéssel és 
alacsonyabb létszámmal kénytelen 
dolgozni, az TI-vezetőknek minden 
eddiginél meggyőzőbben kell érvel- 
niük annak érdekében, hogy a válla- 
lat vezetői a technológia bevezetése 
mellett döntsenek. 

Az IP-hálózaton megvalósított 
hangalapú kommunikációra való át- 
állás ráadásul eltér a meglévő tele- 
fonhálózat újabb alközponttal vagy 
a helyi hálózat újabb útválasztóval 
történő bővítésétől. A projekt megva- 
lósítása előtt ezért elég nehéz ponto- 
san felbecsülni a VolP-technológia be- 
vezetésének és használatának tény- 
leges költségeit, számszerűsíteni azo- 
kat az előnyöket, amelyeket az üzletnek 
fog adni. 

Az egyesült államokbeli Nezzertes 
Researcb hat éven át figyelemmel kí- 
sérte, hogy a vállalatok valójában 
mennyit költenek a VoIP bevezeté- 
sére, LAN és WAN hálózataikban 
való használatára, és a kutatás ered- 
ményeit 1be True Cost of VolP című 
tanulmányában összegezte a múlt év 
végén. A felmérés során a Nemertes 
200 informatikai vezetővel készí- 
tett személyes interjúkat, csaknem 


1400 VoIP-bevezetés esetében pe- 
dig elektronikus kérdőív útján gyűj- 
tött adatokat az átlagosan 250—1000, 
valamint az ezernél több végpont ki- 
alakítását célzó projekteket illetően. 


VIZSGÁLT PROJEKTEK 
A felmérés a tényleges költségek 
mellett arra is rávilágított, hogy míg 
az IP-telefóniát már használó kö- 
zép- és nagyvállalatok aránya igen 
magas, a VolP vállalati szintű kiter- 
jesztésére sok esetben még ezek- 
nél a szervezeteknél sem került sor. 
Az is gyakori, hogy ezek a vállalatok 
az IP-telefónia bevezetésére úgy te- 
kintenek, mint egy több alkalmazást 
is érintő, egységes kommunikációs 
(UC) stratégia megvalósításának el- 
ső szakaszára. Végül, a felhasználók 
számára továbbra is a felügyelet és 
az interoperabilitás jelenti a legna- 
gyobb feladatot, érdeklődésük ezért 
egyre gyakrabban fordul a felügyelt 
szolgáltatások felé. 

A Nemertes megállapítja, hogy 
a felmérésben részt vevő vállalatok 
körében a VoIP-projektek az azt 
megelőző évhez képest 2009-ben is 
nagyrészt változatlanul folytatódtak, 
a megkérdezettek csupán 3 százalé- 
ka jelezte, hogy tavaly szüneteltette 
ilyen irányú fejlesztéseit. A szerve- 
zetek több mint fele vagy vállalati 
szinten (12,5 százalék) használja már 
az IP-telefóniát, vagy jelenleg ter- 
jeszti ki azt a cég egészére (41,35 
százalék). A válaszadó közép- és 
nagyvállalatok csaknem 29 száza- 


lékánál a VoIP korlátozott, taktikai 
bevezetése zajlik, amely például bi- 
zonyos munkaköröket, alkalmazáso- 
kat vagy telephelyeket érint. A fel- 
mérésben szereplő cégek fennmara- 
dó, csaknem 15 százaléka a techno- 
lógia és a szállítók értékelésénél tart, 
illetve próbaprojekteken dolgozik. 
Jellemző, hogy amíg korábban 
a vállalati informatikusok a többi fej- 
lesztéstől elszigetelve kezelték VolP- 
projektjeiket, a technológia ma már 
inkább a vállalat átfogóbb, egységes 
kommunikáció kialakítására irányuló 
kezdeményezésének része. Ez az UC- 
stratégia a levelezéstől az azonnali 
üzenetküldésen és a közösségi olda- 
lakon át a web-, video- és telekonfe- 
renciáig számos alkalmazást felölel. 
Megvalósításában a VolP gyakran 
a kiindulópontot jelenti, és a vállala- 
tok a beruházás mellett az üzemelte- 
tés költségeit is mérlegelik, amikor 
szállítót választanak. 


KÖLTSÉGEK... 
A leendő VoIP-szállító kiválasztása- 
kor fontos szem előtt tartani, hogy 
bizonyos ár-előny tényezők a válla- 
latok többségére alkalmazhatók, míg 
mások iparág-specifikusak, illetve az 
adott cégre szabottak, egyediek le- 
hetnek — mutat rá a Nemertes. 
Ezért fontos, hogy az II-vezető, 
aki a döntés meghozatalához szük- 
séges információt gyűjti össze, egy- 
részt bevonja a vállalat üzleti te- 
rületein dolgozó alkalmazottakat 
azon előnyök feltárásába, amelye- 


ket a technológia bevezetése hozhat. 
Az üzleti területek vezetőivel és al- 
kalmazottaival folytatott beszélge- 
tések során azonosíthatók az üzleti 
problémák. Az II-vezető ezt köve- 
tően saját szakértelmére támaszkod- 
va, vagy külső tanácsadó bevonásával 
megállapíthatja, hogy a VoIP milyen 
megoldást adhat ezekre a problé- 
mákra, ezáltal miként járulhat hoz- 
zá a hatékonyság és a bevételek nö- 
veléséhez, a költségek csökkentésé- 
hez. Másrészt a technológia beve- 
zetésével járó, induló költségeket, 

a beszerzés, a bevezetés és az okta- 
tás költségeit is meg kell határozni, 
amelyekkel a várható üzleti előnyök 
összevethetők lesznek. Meg kell ha- 
tározni az üzemeltetés költségeit 

is figyelembe vevő elemzés időtar- 
tamát, valamint az értékcsökkenés 
ütemét, és ki kell számolni a nettó 
jelenértéket. 

A VoIP-projekt tervezésekor a vál- 
lalatoknak számos költségtényezőt 
kell szem előtt tartaniuk, amelyek 
közül itt csupán néhányat ragadunk 
ki. A Nemertes például kiemeli, 
hogy a vállalatok az első két évben kb. 
20 százalékkal többet költenek a VolP- 
technológia bevezetésére, mint ameny- 
nyibe a hagyományos telefonhálózat 
kialakítása vagy bővítése kerülne. Ké- 
sőbb azonban, ahogyan egyre tapasz- 
taltabbá válnak, ezek a költségek ki- 
egyenlítődnek. 

A VolP olyan kapcsolók haszná- 
latát feltételezi, amelyek a műkö- 
désükhöz szükséges áramot az 

Ethernet hálózaton keresztül kap- 
ják (Power-over-Ethernet). Ezek- 
hez a legtöbb vállalat szünetmentes 
áramforrásokat is alkalmaz tartalék- 
ként. A szervezet LAN hálózatának 
ilyen irányú felújítása a teljes VoIP- 
projekt 32-47 százalékába is beleke- 
rülhet, ha ebbe a kapcsolók és UPS- 
ek mellett a felügyeleti eszközöket, 
valamint az első év üzemeltetési és 
bérköltségeit beleszámítjuk. 

A projekt költségvetésének készí- 
tésekor azonban sok vállalat nem 
számol a felügyeleti eszközökkel, és 
ez nyilvánvaló hiba. Ingyenesen el- 
érhető, nyílt forráskódú szoftverek is 
rendelkezésre állnak, de a Nemertes 
szerint a közepes vállalatok átlago- 
san 20 ezer, míg a nagyvállalatok 
mintegy 200 ezer dollárt költenek 
harmadik féltől származó felügyele- 
ti eszközökre, és ez az összeg eszkö- 
zönként értendő. Ha ez utólag ke- 
rül a VoIP-bevezetés költségoldalá- 
ra, az érezhetően árnyalni fogja az 
összképet. 

A legtöbb szállító oktatást is kínál 
eszközeihez. Ettől eltérő esetben 
a VolP-technológiát bevezető vállala- 
tok ezer—ötezer dollárt költenek egy- 
egy informatikusuk képzésére. A ta- 
pasztalat azt mutatja, hogy a végfel- 
használók oktatásában azok a vál- 
lalatok érik el a legnagyobb sikert, 
amelyek ezt házon belül oldják meg 
saját informatikusaik bevonásával. 

Jellemző, hogy a szállítók üzleti 
modellje mindinkább a szolgáltatá- 
sok, az eszközlízing és -szerviz irá- 
nyába fejlődik, ami alacsonyabb in- 
duló, de magasabb működési költsé- 
get jelent. Míg a szállítók korábban 
a beszerzési ár 10-14 százalékát szá- 
míitották fel karbantartásért, addig 
ennek díja mára 16-22 százalékig 
kúszott fel. A VoIP-hálózat üzemel- 
tetési költségeit tekintve ehhez még 
hozzáadódik a házon belüli, dedi- 
kált IT-személyzet bérköltsége, az 
energiafogyasztás (a hűtést is ideszá- 
mítva), valamint egyre gyakrabban 
a harmadik fél által adott, felügyelt 
szolgáltatás díja is. 


..ÉS MEGTÉRÜLÉSEK 

A költségtényezők után a Nemertes 
tanulmánya sorra veszi azokat a te- 
rületeket is, amelyeken a VoIP hasz- 
nálata költségcsökkenést eredmé- 
nyez. Itt ezek közül is csak néhányat 
emelünk ki. 


Mivel az adat- és a hangalapú 
kommunikáció ugyanazon a háló- 
zaton zajlik, és csökken a munka- 
helyenként kialakításra kerülő csat- 
lakozási pontok száma, a vállala- 
tok az IP-telefónia használatával 40 
százalékos megtakarítást érhetnek 
el a kábelezésen. Erősödő trend, 
hogy a vállalatok kezdetben meg- 
tartják meglévő telefonkészüléke- 
iket, amelyeket az IP vagy hibrid 
kapcsolókkal használnak, majd köz- 
vetlenül a szoftveres IP-telefonok 
alkalmazására váltanak. Ezek li- 
cencdíja az IP-telefonkészülékek 
beszerzési árának fele-harmada 
körül alakul. A szoftveres telefonok 


Út, gluüa 


Az alkalmazottak az 
[P-telefónia és az egy- 
séges üzenetkezelés 
használatával hatéko- 
nyabban végezhetik 
munkájukat. 


a vállalatok közel 54 százalékánál 

a meglévő telefonkészülékek mel- 
lett működnek, valamivel több 
mint 35 százalékuk azonban már 
kizárólagos jelleggel használja 
őket. Figyelemre méltó, hogy amíg 
2008-ban vállalatonként átlagosan 
száz alkalmazott használt szoftve- 
res IP-telefont, addig a múlt évben 
számuk már elérte a 430-at. 

Az IP-telefónia bevezetésével 
sokkal egyszerűbbé és költséghaté- 
konyabbá válik a hálózati infra- 
struktúra — költözésből, bővítésből 
vagy más okból - szükségessé váló 
módosítása. A felmérésben szereplő 
vállalatok közül nem egy pusztán 
az így elérhető megtakarítás miatt 
döntött a VolP bevezetése mellett. 

Az átállást általában nem kíséri 
nagyobb létszámbeli változás a te- 
lekommunikációért felelő üzemel- 
tetők körében, de a csökkenés itt 
gyakoribb, mint a növekedés. Ahol 
erre sor kerül, ott általában 2-3 fő- 
vel csökken a telekommunikációs 
csapat tagjainak száma. Oket a leg- 
több esetben más feladatokkal bíz- 
zák meg az informatikai osztályon 
belül. Azok a vállalatok, amelyek 
a VoIP bevezetése kapcsán növel- 

ték az üzemeltetői létszámot, át- 
lagosan egy új munkahelyet hoz- 
tak létre. 

Más a helyzet az informatikai osz- 
tályon kívül, ahol az IP-telefónia 
bevezetésével egyes vállalatok csök- 
kenteni tudták az alkalmazottak lét- 
számát. A VoIP-technológiának kö- 
szönhetően egy recepciós például 
több telephelyet is kiszolgálhat, mi- 
vel a hívásokat zökkenőmentesen 
átirányíthatja. Ez a funkció azonban 
teljes mértékben automatizálható 
is, ami a recepciós átlagosan 40-50 
ezer dolláros éves bérköltségének 
megtakarítását eredményezi. 

Az IP-telefónia segítségével 
egyúttal a munkaerő-megtartás is 
javítható. A telefonos ügyfélszolgá- 
latokon általában magas, 35-45 szá- 
zalékos a fluktuáció. Azok a vállala- 
tok, amelyek a VolP-technológia beve- 
zetésével lehetővé tették alkalmazot- 
taiknak, hogy otthonról, rugalmasabb 
időbeosztás szerint dolgozzanak, ezt 
az arányt 10-20 százalékra csökken- 
tették. Ehhez csupán szélessávú 
internetelérést kellett biztosítaniuk 
alkalmazottaik számára, ami nem je- 
lent különösebb költséget, ugyanak- 
kor kevesebbet költöttek az újonnan 
belépő alkalmazottak képzésére. 

"További megtakarítás forrása le- 
het, hogy az IP-telefóniát használó 
vállalat lemondhatja addigi konfe- 
renciahívás-előfizetését a távközlé- 
si szolgáltatónál, mivel ezeket a hí- 
vásokat házon belül is könnyen fel- 
építheti és kezelheti. Hasonló mó- 
don a nemzetközi mobilhívások 
költségeitől is megszabadulhat, 
mivel ezeket is átirányíthatja az 
internetre. Költségcsökkenést ered- 
ményezhet, hogy a VolP-infrastruk- 
túrát a vállalat többi szerverével, 
tárolórendszerével és hálózati esz- 
közével együtt adatközpontban üze- 
meltetheti, illetve hostolt szolgálta- 
tásként is használhatja havidíj elle- 
nében. Ez utóbbi nem biztos, hogy 
minden esetben olcsóbb, mint a há- 
zon belüli üzemeltetés. A modell 
előnye, hogy az IP-telefónia hasz- 
nálatának nincsenek induló, beruhá- 
zási költségei. 


A SZÁMOKON TÚL 

A könnyen számszerűsíthető költ- 
ségcsökkenésen túl a VolP - és 

a fejlesztések további szakaszaiban 
kialakítandó egységes kommuniká- 


ciós architektúra — számos továb- 
bi előnyt is ad a vállalat számára. 
Ezek közül a legáltalánosabb, hogy 
az alkalmazottak az IP-telefónia 
és az egységes üzenetkezelés hasz- 
nálatával hatékonyabban végezhe- 
tik munkájukat. Ebben a kommuni- 
kációs környezetben az értékesítők 
például elolvashatják hangüzenetei- 
ket és meghallgathatják e-mailjeiket 
annak függvényében, hogy meg- 
beszélésen ülnek, vagy éppen autót 
vezetnek. A legtöbb cég arról szá- 
mol be, hogy ez a fajta támogatás 
növeli a hatékonyságot, de nem vé- 
gez számításokat erre vonatkozóan. 
Arra is akad példa azonban, hogy 
a vállalat a VoIP és az UC beveze- 
tése előtt, majd utána is méri az ér- 
tékesítők teljesítményét, így ebben 
a vonatkozásban is kézzelfoghatóvá 
tudja tenni a projekt eredményeit. 

A további előnyök közé tartozik, 
hogy az IP-telefónia, valamint az ez- 
zel integrálható azonnali üzenetkül- 
dés, jelenlét-érzékelés és mobilesz- 
közök által javítható a vállalat ügy- 
félszolgálatának reakciókészsége, ez- 
által az ügyfelek és az alkalmazottak 
megtartása is. A VolP és UC alkal- 
mazásokkal támogatott távmunka 
a kommunikációs osztálynak is alkal- 
mat ad arra, hogy a cég környezetba- 
rátságára és társadalmi szerepvállalá- 
sára irányítsa a figyelmet. 

A Nemertes felmérésében részt 
vevő, több mint másfél ezer kö- 
zép- és nagyvállalat, valamint az ál- 
taluk említett, harmincnál több szál- 
lító adatai alapján a felhasználók át- 
lagosan 1113 dollárt költöttek vég- 
pontonként a VoIP-technológia 
beszerzésére, bevezetésére és üze- 
meltetésére az első évben. Ez a költ- 
ség azonban nem tartalmazza 
a LAN-hálózat bővítését, amely vég- 
felhasználónként átlagosan további 
421 dollárral növelte a számlát. 

Mindez mutatja, hogy bár a VolP 
széles körben elterjedt, a bevezetésé- 
re készülő vállalat, a projekt mellett ér- 
velő informatikai vezető helyesen te- 
szi, ha kerüli a felületességet. A várha- 
tó költségek és előnyök mélyreható, 
az iparág- és vállalatspecifikus ténye- 
zőketis figyelembe vevő elemzésével 
a beruházás megtérülése jobban ki- 
mutatható, ami a jelenlegi gazdasági 
helyzetben is segíthet az IP-telefónia 
bevezetéséhez szükséges, megfelelő 
költségvetés kialakításában. 81 

Interjú a HáziPatika.com Kft. alapító-ügyvezetőivel 


300-500 millió forint közötti árbevétel, tízmilliós nagyságrendekben mérhető éves profit - ezek a számok jellemezték az elmúlt 
években a HáziPatika.com Kft.-t, amely több ismert, közhasznú feladatot ellátó portál tulajdonosaként az online egészségügyi 
tartalomszolgáltatás piacvezetője. Írta: Szalay Dániel 


finn Sanoma cég budapesti 
A leányvállalata nemrégiben 

megállapodást kötött a kft. 
50 százalékos tulajdonrészének azon- 
a maradék üzletrészek átvétele kö- 
vet. A két ügyvezetőt, Kocsis Gábort és 


Blum Pétert kérdeztük. 


Computerworld-Számítástechnika: Önö- 
kön kívül más tulajdonos is volt eddig 

a cégben, hisz 2001-ben befektetőként 
beszállt a KFKI-csoport egyik leányválla- 
lata. A Sanoma Budapestnek most a kon- 
kurens Magyar Telekommal — a KFKI- 
csoport tulajdonosával — is egyezkednie 
kellett? 

Kocsis Gábor: Mielőtt erre válaszolnék, 
gyorsan idézzük fel a kezdeteket! 
1999-ben alapítottunk egy internetes 
szoftverfejlesztéssel foglalkozó céget, 

a Mezon.Net Kft.-t, de úgy gondol- 
tuk, érdemes elindítani egy új projek- 
tet — ebből lett később a HáziPatika. 
Megnéztük, mi az, amiben hiány van 
Magyarországon, és ami nemzetkö- 

zi szinten megy. Annak idején az ero- 
tikus oldalak mellett nemzetközi szin- 
ten az egészségügyi site-oknak is meg- 
lepően nagy volt a látogatottságuk, így 
megláttuk az ebben rejlő lehetősége- 
ket. Aztán 2001-ben beszállt a KFKI 
Investment, a KFKI-csoport befek- 
tetési cége, amely idővel még nö- 
velte is tulajdonrészét. Amikor vi- 
szont a 1-csoport megvette a KEKI-t, 
az Investment megmaradt szepa- 
ráltan, vagyis nem került a Magyar 
"Telekomhoz, hanem egy átalakulás 
folytán beolvadt a HuniCare Befekte- 
tő Kft.-be. Most annyi történik, hogy 
első körben a Sanoma is beszáll 50 szá- 
zalékos tulajdonosként, miközben az 
eddigi tulajdonosok is megmaradnak, 
és a tervek szerint a Sanoma Budapest 
2011-ben a mostani mellett a maradék 
50 százalékot is megvásárolja. 


CW-SZT: Nem rossz időzítés a recesszió 
egy jól prosperáló cég értékesítéséhez? 
Ennyire sürgős volt az új tulajdonos be- 
vonása? 

K.G.: Biztos, hogy nem ideális idő- 
pont, mégis úgy látom, azok, akik ko- 


moly értéket is fel tudnak mutatni, 
ilyenkor is értékesek. A HáziPatika 
esetében a válság dacára is azt mond- 
ták — és nemcsak a Sanoma, de a töb- 
bi versenyző is —, hogy ez olyan ko- 
moly érték, amelyre nekik szüksé- 
gük van. Az eladás valójában nem 
volt sürgős, de mi már sokkal régeb- 
ben gondoltunk arra, hogy be kelle- 
ne valakihez csatlakozni, és egyszerű- 
en így alakult; végül is most született 
egy minden fél számára előnyös meg- 
állapodás. Lehet egyébként, hogy mi 
személy szerint jobban jártunk volna, 
ha kivárunk még egy évet, de a cég 
szempontjából az nagyon hosszú idő, 
és most ennyivel is előrébb vagyunk. 
Az volt az elsődleges szempont, hogy 
a HáziPatika minél hamarabb kapjon 
egy újabb lökést a piacon. 


CW-SZT: Pontosan mitől várják önök ezt 
az újabb , lökést"? 

K.G.: Tíz év van a HáziPatika mögött. 
Mostanra elértünk egy olyan fejlettsé- 
gi szintet, amikor sokkal többet ki tu- 
dunk hozni az egészből akkor, ha egy 
Sanoma méretű, és az internettel kap- 
csolatban ennyire eltökélt médiacég- 
gel kapcsolódunk össze. Olyan szi- 
nergiahatások vannak, hogy ha önma- 
gunkban vagyunk, mint eddig, akkor 
öt év alatt tudunk eljutni arra a láto- 
gatottságra, amelyről most azt gon- 


A HáziPatika mén most 
is a legismertebb magyar 
egészségügyi portál..." 


Kocsis Gáhor 
HÁZIPATIKA.COM KFT. 


doljuk, hogy akár fél év alatt elérhe- 
tő lesz. Jelenleg három tartalmi por- 
tál tartozik a HáziPatika.com Kft.- 
hez: a hazipatika.com, a babaszoba.hu 
és az 5Oplusz.hu, valamint van egy in- 
ternetes egészségügyi áruházunk is, 
az egeszsegbolt.hu. A közvetlen terv 
a szinergiahatások kihasználása, pél- 
dául az II-tól kezdve a salesen ke- 
resztül a tartalmon át, és nem csak 

a Sanoma Budapest Ujmédia divízi- 
ójával. Ugyanis a médiavállalat adja 
ki például a Kiszzamát, a mi részünk- 
ről pedig ott a babaszoba.hu. Való- 
színűleg még számtalan ilyen dolog 
van, amiről egyelőre talán nem is tu- 
dunk, mert még nem ismerjük eléggé 
a Sanoma teljes szervezetét. Ezeket az 
együttműködési lehetőségeket szeret- 
nénk feltárni első körben, hogy az- 
után ezekre is építhessünk. Arra számí- 
tok, hogy szinte egyik hétről a másik- 
ra nagyon meg fog emelkedni a site- 
jaink látogatottsága, az ismertségük 
még nagyobb lesz. A HáziPatika már 
mostis messze a legismertebb és leg- 
nagyobb magyar egészségügyi portál, 
de ez még jobban erősödhet sales ol- 
dalon. Ezt erőteljesen felgyorsíthatja, 
hogy a gyógyszeripar is egyre inkább 
az online felé tart. 


CW-SZT: Hogyan érinti a szerkesztőséget 
ez a lépés? 

K.G.: Az elmúlt kilenc évben egy XIII. 
kerületi irodában dolgoztunk, de ta- 
vasszal átköltözünk a Sanoma épü- 
letébe, mert szeretnénk minél több 
emberrel és részleggel megismerked- 
ni, együttműködni. Igy sokkal haté- 
konyabb, mint naponta kétszer utaz- 
ni ide-oda vagy e-mailezni. Egyéb- 
ként a HáziPatika.com Kft. mint jo- 
gi identitás továbbra is megmarad, és 
ugyanazokkal az emberekkel folyta- 
tódik tovább a munka, mint eddig. II- 
letve bizonyos területeken még bő- 
vítések is lesznek. Egyébként a kez- 
detektől fogva mindent saját magunk 
fejlesztettünk belsősökkel. Ennek 
előnye, hogy minden házon belül 
volt, a szerkesztőség, a webes grafi- 
kusok, a programozók, és ezért elég 
dinamikusan tudtunk lépni, nem vol- 


tunk kiszolgáltatva valamilyen külső 
fejlesztőcégnek. Akik most a cégünk- 
nél dolgoznak, elég speciális isme- 
retekkel és tapasztalattal rendelkez- 
nek. Vannak olyan kollégáink, akik 
8-9 éve dolgoznak nálunk és alapo- 
san ismerik magát a céget is, a piacot 
is, és jó pár, az egészségügyi szolgál- 
tatáshoz kötődő tartalmi, kivitelezés- 
beli fogást. A HáziPatika.com Kft. el- 
adásának sikertörténete az ő munká- 
juk elismerése is. 


CW-SZT: Személy szerint milyen jövő vár 
önökre? Maradnak-e továbbra is a cég 
élén, és ha igen, vajon milyen , szerep- 
osztásban"? 

Blum Péter: Ugyanazt csináljuk to- 
vább, amit eddig is, tulajdonos-ügy- 
vezetők voltunk és maradunk mind 

a ketten. Emellett bizonyos szakmai, 
szervezeti egységeket külön-külön 
felügyelünk. Gábor főleg a salesszel, 
a marketinggel, a tartalommal fog- 
lalkozik, én pedig a kivitelezéssel, fej- 
lesztéssel. Gábor közgazdász, én meg 
informatikus vagyok. Igy ez a munka- 
megosztás már az elejétől adta magát. 


CW-SZT: Milyen most az online egészség- 
ügyi piac helyzete? 

K.G.: Ialán nem meglepő, ha azt mon- 
dom, hogy a tavalyi év elég nehéz 
volt, így viszont a legrosszabb forga- 
tókönyv esetén sem lesz ennél rosz- 
szabb, de mi azért inkább optimis- 
ták vagyunk, és azt reméljük, hogy 
folytatódik a növekedés. Most ez az 
együttműködés a Sanomával is elő- 
segíti ezt. Az biztos, hogy középtá- 
von ez az iparág, amivel foglalkozunk, 
egyre több pénzt fog online elkölteni. 
A HáziPatikának havonta durván 700 
ezer egyedi látogatója van, ez önma- 
gában sem kevés, a babaszoba.hu-nak 
több mint 150 ezer, de ha ezt meg 
tudjuk jelentősen növelni az új tulaj- 
donos segítségével, akkor egyre in- 
kább érdemes lesz még több megjele- 
nést és felületet vásárolni nálunk. 


CW-SZT: Hogy látják, nem telítődik még 
a piac a számtalan egészségügyi témájú 
oldallal? 

K.G.: 2001 körül volt néhány kon- 
kurensünk, két-három cég, de ezek 
pár év alatt ki is hullottak a verseny- 
ből. A külföldi tulajdonosok egy ré- 
sze nem kívánta tovább finanszíroz- 
ni a veszteséget, és az internetlufi ki- 
durranása sem tette őket optimis- 
tává. Néhány próbálkozó esetében 
pedig nem is ez volt a core-business. 
Egyébként az elmúlt egy-két évben 
ismét létrejöttek ilyen irányú site-ok. 
Meglátjuk. . . Azt gondolom, hogy 

a piac növekedése már elbírhat több 
szereplőt is, de egyelőre bőven tartjuk 
piacvezető pozíciónkat. 


CW-SZT: Miközben a konkurensek sor- 

ra elbuktak, önök sikerrel vették az aka- 
dályokat. Minek köszönhető ez a fajta le- 
győzhetetlenség? 

B.P: Utólag persze azt mondja az em- 
ber, helyzeti előnyünk volt, hogy ko- 
rán indultunk, másfelől viszont azt lát- 
tuk, hogy sorra pusztulnak ki körü- 
löttünk a többiek, mert már nem bír- 
ják. A mi egyik előnyünk, hogy elég jól 
értjük a gyógyszeriparral, az egészsé- 
ges életmódhoz kötődő termékekkel 
és szolgáltatásokkal foglalkozók nyel- 


juterworid CÉGINFO 


lakozzon Ön is, 


höz is csatlakozhassanak! 


, Igyekszünk immtggeténi 
és kreatív ötletekkel, fe- 
lületekkel megjelenni..." 


Blum Péter 
HÁZIPATIKA.COM KET. 
[ESTE — E ESZE IESEZETT É 


vét, és igyekszünk innovatív és kreatív 
módon új ötletekkel, felületekkel meg- 
jelenni és ezeket kínálni nekik. Folya- 
matosan jövünk ki újabb és újabb inter- 
aktív szolgáltatásokkal. Csak cikkekből 
több ezer olvasható a különböző kate- 
góriákban, ahol betegségekre lebont- 
va találhatók információk. Emellett 
nagyon sokan használják az összes vé- 


- 


IÜZLETI 


nyes és vény nélküli gyógyszert tartal- 
mazó keresőnket, de például a laikusok 
számára érthetetlen rövidítéseket tar- 
talmazó laboreredmények értelmezé- 
séhez is segítséget nyújt az oldal. A fel- 
használók rendelkezésére áll a vérnyo- 
másnapló szolgáltatás, és nagy népsze- 
rűségnek örvend a fogyókúra program 
is. Azután ott van még például a baba- 
szoba.hu közösségi portál, ahol napi 
1-2 órát is eltöltenek a kismamák, fó- 
rumoznak, csereberélnek, cikkeket ol- 
vasnak, és használják a kalkulátorokat. 
A harmadik, legfiatalabb site-unk az 
50 felettieknek szóló 50plusz.hu ese- 
tében pedig szintén vannak specialitá- 
sok, például a 70 év felettieknek szóló 
gyógytorna képekkel, és vannak kró- 
nikus betegségekre összeállított min- 
ta étrendek is. 


CW-SZT: Ez utóbbi honlap a hirdetők fó- 
kuszán kívül eső, ráadásul az internettől 
is idegenkedő célcsoportnak szól. Lehet 
így is nyereséges? 

K.G.: A látogatottság már az első félév 
után meghaladta az előzetes várako- 
zásinkat. Most átlagosan havi 80 ezer 
körüli, ami akár meg is duplázódhat 


vagy triplázódhat egy éven belül. 

A bevételi oldalt viszont nem tudom 
ennyire pontosan megmondani, mert 
nem bontjuk szét a költségeket és az 
árbevételt az egyes portálokra, ráadá- 
sul integrált szerkesztőség készíti 

a három portált, így ezt nehéz is len- 
ne megtenni. Ugyanakkor látszik, 
hogy elég nagy növekedési lehetőség 
van az S5Opluszban, tehát messze nincs 
kihasználva a piac. Ha kétszer ekkora 
látogatottságot sikerül elérnünk, ak- 
kor több bevételt is tudunk majd hoz- 
ni erre a portálra is. 


CW-SZT: Mit lehet tudni a cégről a szá- 
mok nyelvén? Hány fő dolgozik a kft.-nél, 
mekkora az árbevétel, a profit? 

B.P.:: Körülbelül húszan vagyunk 
összesen, és ebben benne van 

a sales, a marketing, a pénzügy, az 
e-commerce és a fejlesztés. 

K.G.: Az utóbbi időben 300—500 millió 
forint között mozgott az éves árbe- 
vételünk, a nyereség pedig 10 milliós 
nagyságrendekben volt mérhető min- 
den évben. Büszkék vagyunk rá, hogy 
ezt olyan területen értük el, amely ab- 
szolút közhasznú. 

Tegye elérhetővé cége információit és 
legfrissebb híreit, eseményeit folyama- 
tosan hozzáférhető formában! 


Magyarország egyetlen átfogó 
IT-cég, -hír és -esemény 
adatbázisában! 


Bővebb információ: 


IÜZLETI 


e, 4 e ii 4 h 4 4 
Uniós cégek a világhálón 
Egy frissen közzétett uniós elemzés szerint 10 uniós cégből több mint 


kilencnek van internet-hozzáférése, és nyolcnál többnek szélessávú 
internetje. Magyarország valamivel az uniós átlag alatt teljesít. 


avaly januárban a 10 főnél töb- 
T bet foglalkoztató európai vál- 

lalkozások 93 százaléka ren- 
delkezett valamilyen technológiá- 
jú internet-hozzáféréssel. Szélessávú 
internet pedig a cégek 82 százaléká- 
ban volt megtalálható. Az uniós vál- 
lalkozások árbevételének 12 százalé- 
ka már elektronikus kereskedelemből 
származott. 

Az Eurostat adatai szerint 
(computerworld.hu/cikk/eustat- 
ecom) - ezek egy 2009 elején készí- 
tett felmérés alapján készültek, és 
Horvátország és Norvégia vonatkozó 
adatait is tartalmazzák — a finneké az 
abszolút első hely, ahol minden vál- 
lalkozásnak van internetkapcsolata. 
Oket követi Dánia, Ausztria és Szlo- 
vákia (98 százalék), majd Németor- 
szág (97 százalék). 90 százaléknál ki- 
sebb értékeket csupán hat tagor- 
szágban: Romániában (72 százalék), 
Bulgáriában (83 százalék), Lettor- 
szágban, Magyarországon (87 száza- 


lék), Cipruson (88 százalék) és Gö- 
rögországban (89 százalék) mértek. 

A széles sávval való ellátottság te- 
kintetében is Finnország a lista éllo- 
vasa, de itt már előkelő helyen szere- 
pel Spanyolország és Málta (mind- 
kettő 93 százalék), valamint Fran- 
ciaország (92 százalék). A lista végén 
Románia, Litvánia és Lengyelország 
található. Ezekben az országokban 
a szélessávú céges kapcsolatok aránya 
nem éri el a 60 százalékot sem. A ma- 
gyar vállalatok 74 százalékának volt 
szélessávú kapcsolata. Ennél az ered- 
ménynél a régióban egyedül a hor- 
vát cégek produkáltak rosszabb ered- 
ményt a maguk 72 százalékával. 

Az elektronikus kereskedelemből 
származó vállalkozói bevételek uni- 
ós szinten elérték az összbevétel 12 
százalékát, de az arányok a tagálla- 
mok között jelentős eltéréseket mutat- 
nak. Kiemelkedő teljesítményt mutat 
Irország (26 százalék), tőle lemarad- 
va Finnország és Svédország követ- 


kezik (mindkettő 18 százalék), őket 
pedig Csehország, Németország, az 
Egyesült Királyság (15 százalék), Ma- 
gyarország (14 százalék) és Francia- 
ország (13 százalék) követi. Lényegé- 
ben nem mérhető az online kereske- 
delmi árbevételek nagysága Bulgáriá- 
ban és meglepő módon, Cipruson. 

Az online árbevétel 73 százaléka 
határokon belüli, 19 százaléka az uni- 
ón belüli, 8 százaléka pedig az unión 
kívüli kereskedelemből származott 
2008-ban. A határokon belüli keres- 
kedelemben a litvánok (88 százalék), 
a bulgárok (85 százalék), a britek 
(83), a görögök és franciák (82), va- 
lamint a spanyolok (82) és a magya- 
rok (60 százalék) vitték a prímet. 
A külföldről való vásárlás Cipruson 
(60 százalék), Magyarországon (51 
százalék) és Szlovákiában volt a leg- 
népszerűbb. 

A felmérés kitért az RFID (azaz 
a rádiófrekvenciás azonosítás) hasz- 
nálatának uniós dinamikájára is. 
A vizsgált időszakban csupán az uni- 
ós cégek 3 százaléka használta ki az 
RFID-ban rejlő lehetőségeket. Az 
azonosításnak ezt a válfaját leginkább 
az észak- és nyugat-európai országok 
alkalmazták (külön kiemelendő Hol- 
landia és Finnország). 91 


) Január 21-től ismét hozzáférhetők az 
Európai Unió versenyképességi és in- 
novációs keretprogramjának (CIP) idei 
IKT-pályázatai. A pályázat 2010. január 
21. és június 1. közöttérhető el, össz- 
költségvetése 107 millió euró. 


) Az Európai Parlament Írakciói elége- 
detlenségüket fejezték ki az eddigi ver- 
senyjogi, jelenleg a DG INFSO biztosi 
pozíciójára aspiráló /Veelre Kroes biztos 
bizottsági szereplése miatt. Az EP Ipari, 
Kutatási és Energiaügyi Bizottsága vár- 
hatóan a közeljövőben újra meghallgat- 
jaajelöltet. 


) Egy olasz, egy német és egy francia 
konzorcium nyert a Galileo nevű uniós 
kezdeményezésű műholdas navigációs 
rendszer működtetéséhez szükséges 
eszközbeszerzési pályázatokon. A rend- 
szer indulása 2014-re várható. 


) Január végén megkezdte működését 

az Európai Unió 27 tagállamának hír- 
közlési szabályozó hatóságait tömörítő 
Európai Elektronikus Hírközlési Szabá- 
lyozó Hatóságok Testülete (BEREC). 
A BEREC a korábbi testület, az , euró- 
pai szabályozók csoportja" helyébe lép. 


Hiányos az online biztonság oktatása 


Biztonságos Internet Fórum 
A keretében végzett széles 

körű felmérés (computer 
world.hu/cikk/a report) szerint 
az online biztonságra való neve- 
lést a lehető legfiatalabb korban 
már az iskolában el kell kezdeni. 
A kutatás során azt vizsgálták, 
hogy a tagállami oktatási rend- 
szerek milyen formában és milyen 
mértékben foglalkoznak, ha egy- 
általán, a gyerekeket közvetlenül 
is érintő online biztonsági problé- 
mákkal. A konzultáció megállapí- 
tásait egy friss tanulmányban tet- 
ték közzé , Ertékelési jelentés az 
online biztonság oktatásáról Eu- 
rópában" címmel. 

Az érdekelt felek egy dologban 

mindenképpen egyetértettek: 
a gyerekek online biztonságát nem 
lehet a véletlenre bízni. Ahogy 
a közúti közlekedés, úgy az inter- 
netezés alapvető szabályait is el 


kell sajátítaniuk a fiatalabb kor- 
osztályoknak. Es mindezt a lehető 
legfiatalabb korban. 

A 2009 Biztonságos Internet Fó- 
rum minden érdekelt felet, így ta- 
nárokat és diákokat egyaránt be- 
vont a vizsgálatba. A jelentés egyik 
kiemelkedő megállapítása, hogy 
a gyerekeknek - bár szívesen tanul- 


nának már az iskolában is az inter- 
netezés lehetséges veszélyforrásai- 
ról — minderre nincs lehetőségük, 
mert a helyi oktatási rendszerek ezt 
nem teszik lehetővé. 

A fenti megállapításnak látszólag 
ellentmond ugyan az a tény, hogy 
a vizsgált országok közül huszon- 
egyben az , internetbiztonság?" el- 
vileg szerepel a tan- 
tárgyi , kataszter- 
ben", azonban 
a gyakorlatban ez 
nem működik, ami 
részben a tanárok 
felkészületlenségé- 
re, részben pedig az 
idő és a szükséges 
erőforrások hiányá- 
ra vezethető vissza. 

A fórum kereté- 
ben létrehozott biz- 
tonságos internet- 
centrumok és az 


általuk összegyűjtött uniós best 
practice-ek azonban jól mutat- 
ják, hogy számos hasznos tananyag 
áll az érdeklődő felhasználók ren- 
delkezésére. Az INSAFE háló- 
zat ezeknek a centrumoknak a mű- 
ködését koordinálja, és most egy 
best practice , lelőhely" kialakítá- 
sán dolgozik, amely minden tagor- 
szág számára megfelelő módszer- 
tani alapokat nyújthat a gyerekek 
, online? védelme érdekében. 
Ahogy az internetpenetráció és 
használat egyre szélesebb körűvé 
válik szerte Európában, és ahogy 
az új technológiák egyre kifino- 
multabbá válnak (pl. Web 2.0 al- 
kalmazások, felhasználó által gene- 
rált tartalmak), úgy erősödnek az 
e technológiák használatából ere- 
dő veszélyek is, amelyek elsősorban 
és nem véletlenül éppen a fiatalabb 
generációkat érintik. A Biztonságos 
Internet Program célja ezért ép- 
pen az, hogy felvegye a küzdelmet 
a gyerekeket érintő illegális és ár- 
talmas tartalmak ellen. 7 

I MOBIL ESZKÖZÖK ADATVÉDELMEI 


VÉGNONÍVÉLIGleM 


E cikkünkben bemutatunk egy megoldást az adatvédelemre, amellyel kontrollálhatjuk a számítógépeken előforduló összes portot és/vagy 
egyéb cserélhető adathordozók használatát, ezáltal megvédhetjük a vállalat legnagyobb értékét, az információt. Írta: Takács János 


apjainkban szinte már min- 

denkinél megtalálható vala- 

milyen mobil adathordozó, 
például USB flash meghajtó, MP3- 
lejátszó, külső CD/DVD-író, PDA, 
okostelefon, ezeket az eszközöket 
a számítógéphez csatlakoztatva igen 
rövid idő alatt igen sok adatot elvihet 
bárki. Már régóta bizonyított tény, 
hogy a vállalat alkalmazottjai követik 
el a legsúlyosabb támadásokat és adat- 
lopásokat. Hiába költünk súlyos millió- 
kat tűzfalakra, behatolásdetektálókra és 
más határvédelmi megoldásokra, ame- 
lyek kiválóan alkalmasak külső támadá- 
sokkal szemben. Ha ugyanis a támadás 
belülről érkezik, ezek az eszközök már te- 
hetetlenek. 

Hogyan is védekezhet egy vállalat 
az adatlopás és az adatvesztés ve- 
szélyei ellen? Ebben lehet segítsé- 
günkre a Checkpoint cég megoldása, 
a Pointsec Protector. A termék hasz- 
nálatával teljes port- és külső adattá- 
rolóeszköz-védelmet, tartalomszűrést 
és -menedzsmentet érhetünk el, ez- 
zel segítve az érzékeny adatok védel- 
mét, valamint opcionálisan még mé- 
diatitkosításra is alkalmas. Onmagá- 
ban persze ez sem elég, de egy újabb 
védelmi lehetőség, amely csökkenti 
annak a veszélyét, hogy az adatok ide- 
gen kezekbe kerüljenek. A termék két 
fő összetevője: az Enterprise szerver 
és az Enterprise kliensszoftver. 


A POINTSEC PROTECTOR SZERVER 
Először nézzük meg a szerveroldalt. 
A szerverváltozatot háromféle mód- 
ban tudjuk feltelepíteni: az Evulation 
lényegében bizonyos ideig korláto- 
zással használható; a Production vál- 


tozatot érvényes termékkóddal 
telepíthetjük, és teljes funkciona- 
litással működik; a harmadig pe- 

dig a demó változat. Ez utóbbi- 

nál van egy előre definiált alap- 
adatbázis, és ugyan csatlakozha- 
tunk a PP szerverhez, de nincs Active 
Directory szinkronizáció. A Pointsec 
Protector szerver fő komponense 
maga a Pointsec Protector szolgál- 
tatás (Pointsec Protector service), 
amelyhez csatlakoznak a kliensek. 

Ez lényegében az összes funkciót és 
beállítást elvégzi. Másik összetevője 
az adminisztrációs konzol (Pointsec 
Protector administration console). 
"Tulajdonképpen ezzel a modullal me- 
nedzseljük a Pointsec Protector szer- 
vert. A konzol kapott egy MMC 
(Microsoft Management Console) 
formátumot, amit a rendszergazdák 


Pointsec Protector 
Szerver 


A Pointsec Protector architektúra felépítése 


a gépünkre feltelepíthetnek, és innen- 
től teljes funkcionalitással menedzsel- 
hetik a Pointsec Protector szervert. 
Az utolsó komponens maga az adat- 
bázis: SOL adatbázisban tárolja az 


összes konfigurációs beállításokat, 
illetve a naplófájlokat. 

A gyorsabb, könnyebb adminiszt- 
ráció érdekében a felhasználók- 
hoz és a csoportokhoz hozzárendel- 
hetünk Pointsec Protector profilo- 
kat, amelyekben különböző jogokat 
állítunk be. Amikor egy felhasz- 
náló belép egy ügyfélgépbe, akkor 
a Pointsec Protector kliens kommu- 
nikál a szerverrel, ezután a Pointsec 
Protector szerver megnézi, milyen cso- 
portnak a tagja az adott felhasználó, 
és elküldi a megfelelő profilt az ügyfél- 
gépnek, amely ezek alapján elfogadja 
a PP policy beállításokat. 


A SZERVER TULAJDONSÁGAI 

Az alábbiakban röviden összefoglaljuk 
a Pointsec Protector szerver legfőbb 
tulajdonságait. 


. Cserélhető média/kimeneti/be- 


meneti eszközmenedzser: a rend- 


szergazda központilag adhatja meg 
a hozzáférést a cserélhető médiák- 
nak és az [/O eszközöknek, a Device 


Manager segítségével pedig a fel- 
használók hozzáférését szabályoz- 
hatja a foppylemezekhez, pendrive- 
okhoz, a PDA-khoz, a flash memó- 
riákhoz, Zip/Jazz meghajtókhoz, 
digitális kamerákhoz, CD/DVD- 
írókhoz. A Device Manager ellen- 
őrzése kiterjed az összes USB és 
Firewire, Bluetooth és IRDA por- 
tokra is. Az eszközöket felhasználás 
előtt hitelesíteni kell, a rendszer el- 
utasít mindenféle plug and play hi- 
telesítetlen eszközt. 

. Hitelesítetlen szoftver- és fájl- 
védelem: előre definiálhatók fájltí- 
pusok, melyeket a rendszer nem en- 
ged használni. Igy például megaka- 
dályozható a licenccel nem rendelke- 
ző szoftverek bevezetése (exe,. com,. 
dII stb), a rosszindulatú fájlok lefutá- 
sa (. vbs,. scr, stb), vagy csak egysze- 
rűen a nem kívánt fájltípusok (. mpg, . 
mp3,. jpg, stb.) használata. Ebből kö- 
vetkezően ez a komponens képes le- 
het akár az új és ismeretlen vírustá- 
madások ellen is védeni, beleértve az 
e-mail mellékleteket és az internetes 
letöltéseket. 

. Központi menedzsment: egy 
MMC-konzolon keresztül mene- 
dzselhetjük az összes felhasználói pro- 
filt. Emellett akár valós idejű moni- 
torozást és teljes körű auditálást is vé- 
gezhetünk. A felhasználói profilada- 
tok és a konfigurációs adatok egy 
SOL adatbázisban vannak eltárolva. 

: Központi auditálás és figyelmez- 
tetések: mivel az összes esemény 
rögzítve van SOL adatbázisba, így 
akár egy fájlműveletről is kérhetünk 
jelentést, továbbá beállíthatunk olyan 
biztonsági eseményeket, amelyek be- 

következésekor e-mailben kapjunk fi- 
gyelmeztetést. 

. Tartalommenedzsment: a Point- 
sec Protector szerver Datascan mo- 
dulja adja ezt a tulajdonságot. Lénye- 
gében csak az engedélyezett fájltípu- 
sokat engedi át, a többit kidobja. 

: Vírusvédelmi rendszer integráci- 
ója: a Pointsec Protector által támo- 
gatott vírusvédelmi megoldásokat ér- 
zékeli, és integrálja a hitelesítési fo- 
lyamatba. Minden beállított eszközt 
megvizsgál, és csak azután engedélye- 
zi a használatát, ha vírusmentesnek 
minősítette. 

: Kivehető eszközök titkosítása 
(opcionális): az Encryption Policy 
Managerrel transzparens módon 
titkosíthatjuk a cserélhető eszközök 
tartalmát, továbbá érdekes, ha a vé- 
dett környezeten kívül szeretnénk 
megnyitni az adatokat jelszó ellené- 
ben teljes funkcionalitással, megte- 
hetjük. A Pointsec Protector szer- 
ver RSA-kulcsokkal titkosítja a szer- 
ver és a kliens közötti kommuni- 
kációt. Integrálható a Windows 
2000-es és a Windows 2003-as Active 
Directoryba, valamint a Novell 
eDirectoryba (NDS). 


A POINTSEC PROTECTOR KLIENS 

A Pointsec Protector klienst egysze- 
rűen egy MSI installer fájlból tele- 
píthetjük, ennek része az előbbiek- 
ben már említett Datascan modul, 
amely szervesen beleépül a média- 
hitelesítési folyamatba. Ujraindí- 
tás után, ha a rendszergazda jóvá- 
hagyta a Pointsec Protector tálca 
megjelenítését, megnézhetjük, mi- 
lyen verzió és milyen komponen- 
sek lettek feltelepítve, frissíthetjük 
a profilunkat, illetve elvégezhetünk 
egy kapcsolódási tesztet a Pointsec 
Protector szerverrel, hogy meggyő- 
ződjünk a hibátlan működésről. 

A kapcsolódás után a kliens regiszt- 
rálja magát a Pointsec Protector szer- 
veren. A profil minden alkalommal le- 
töltődik a szerverről, amikor belép egy 
felhasználó. 

Ha csatlakoztatank egy USB-esz- 
közt a számítógéphez, akkor a profil- 
nak megfelelően elindulnak az akti- 
vált modulok. Ha hitelesítetlen az 
eszköz, akkor megjelenik egy üze- 
net (például , Lépjen kapcsolatba az II- 
osztállyal"), és természetesen nem is 
aktiválja az eszközt. Ha viszont támo- 
gatott eszközről van szó, akkor követ- 


I TECHNOLÓGIAI 

profile update from the server. 


. Server Connection Test 


Far Test your connection to the Pointsec Protector 

A Pointsec Protector kliens lehetőségei 


kezik a Datascan modul, amely meg- 
vizsgálja, hogy van-e rajta tiltott ki- 
terjesztésű fájl (exe, com, mp3 stb.). 
Utána, ha a gépen van támogatott ví- 
rusvédelmi program, végigellenőr- 
zi, hogy van-e fertőzött fájl az eszkö- 


Your Pointsec Protector profile is automatically updated at 
regular intervals, however you can use this option to force a 


zön. Miután minden 
vizsgálat sikeresen 
lezajlott, az eszköz 
kap egy úgynevezett 
MedialD-t - ez lé- 
nyegében egy digi- 
tális azonosító. Ez 
az azonosító hiteles 
eszközként jeleníti 
meg az adott eszközt 
a Pointsec Protector 
környezetben. Fon- 
tos tudni, hogy ha 

a rendszerből ki- 
emelve bármit mó- 
dosítunk (írás, tör- 
lés) az eszközön, az- 
zal érvénytelenné vá- 


lik a MedialD, és újra el kell végezni 
a hitelesítést. 


Ha engedélyeztük a Pointsec 


Protector szerveren az adott pro- 
filra az Encryption Policy Mana- 
gert (EPM), akkor természetesen ez 


is a hitelesítési folyamat része lesz. 

Az eszköz tartalmát AES 128 bites al- 
goritmussal titkosítja, amit Pointsec 
Protector környezetben transzparens 
módon megnézhetünk, viszont kilépve 

a védett környezetből már jelszó szüksé- 
ges hozzá. Ha engedélyezve van a tál- 
cán az EPM, akkor az Open EPM 
client pontban megnézhetjük, hogy 
egy eszközt ki titkosított, mikor fértek 
hozzá utoljára, ellenőrizhetjük annak 
a felhasználónak az ID-jét, aki titkosí- 
totta, megadhatunk EPM-jelszót, va- 
lamint az eszköz méretét. 


ÖSSZEGZÉS 

Az amerikai II-biztonsági szaklap, az 
SC magazin 2009-ben a legjobb mo- 
bil eszköz biztonsági megoldásnak 
választotta a Checkpoint Pointsec 
Protectorát. Nagy előnye és nagy 
erénye a skálázhatóság: a százfős szer- 
vezetektől a tízezres méretig alkal- 
mazható. 4 


A konkurencia 


A mobhilizáció megteremtette a maga 
biztonsági piacát. Egyre több biztonság- 
technikai cég fejleszt a mobil eszközök- 
höz hatékony védelmi rendszereket. Az 
alábbiakban felsorolunk néhány olyan 
eszközt, amelynek bevezetését érdemes 
fontolóra venni. 


Credant Mobile Guardian - (Credant 
Technologies) : a Credant Mobile 
Guardian (CMG) végpont adatvédelmi 
megoldása alkalmazható kis, közepes és 
nagyvállalati szintű szervezetek számára. 
Előnyei a policy-alapú titkosítás és vég- 
rehajtás, az automatikus eszközérzéke- 
lés, hitelesítés, ellenőrzési és jelentési ké- 
pességek, valamint egy központosított 
menedzsmentfelület, ahonnan az ösz- 
szes aktivált komponenst beállíthatjuk. 
Ez atermékis szerver-kliens alapú — az 
Active Directory integrációnak köszön- 
hetően flexibilis a policy menedzsment, 
így könnyedén tudunk akár egyedi beállí- 
tásokat készíteni domainre, gépekre, fel- 
használóra stb. (A moduláris felépítésnek 
köszönhetően az egyes rendszerfunkció- 
kat a különálló komponensek megvásár- 
lásával használhatjuk.) 


GuardianE.dge Data Protection Plat- 
form - (Guardiank.dge) : a vetélytár- 
sakhoz hasonlóan ez a termék is több 
komponensből épül fel, mint pl. me- 
revlemez-titkosítás, hordozható adattáro- 
lók titkosítása, fejlett hitelesítés, készü- 


lék-ellenőrzés és okostelefon-védelem, 
valamint egy közös menedzsmentfelület 
az infrastruktúra és a szolgáltatások keze- 
lésére. Az AD integrációnak köszönhető- 
en a GuardianEidge az eszköztárát MMC 
snap-in alapú beépülő modulokra épí- 
tette, ezzel is megkönnyítve a telepítést, 

a menedzsmentet, a policy beállításokat 
és a jelentési lehetőségeket. A termék jól 
skálázható, több platformon használható, 
elég egyszerű a kezelőfelülete, ami lássuk 
be, ugyancsak nagy előny. 


IronKey Enterprise with Silver Bullet 
Service - (IronKegy) : az Íronkey speci- 
ális USB flash meghajtókat ajánl 256 bi- 
tes AES hardveres titkosítással, melyeket 
központilag házirenden keresztül mene- 
dzselhetünk. A kritikus adatokat hard- 
veres titkosítás védi, az anti-malware 
tulajdonság távol tartja a rosszindula- 

tú programokat, további lehetőségek: 
hordozható virtuális desktop, kétfakto- 
ros hitelesítés, opcionális lehetőség az 
antivírus védelem, alkalmazások futtatá- 
sa az Ironkey-ről, illetve együttműködé- 
si lehetőség más végpontbiztonsági ter- 
mékekkel. 


PGP Endpoint Device Control (PGP 
Corporation): teljes körű adatvédelem 
minden végpont között, legyen az laptop, 
asztali számítógép, USB-meghajtó, opti- 
kai és intelligens telefon. Előnye a köny- 
nyű és gyors telepíthetőség MSI-alapú, 


egyszerű központosított irányítás, au- 
tomatikus ellenőrzés, házirend elfoga- 
dása, felhasználói alkalmazásvédelem, 
"Whitelisting-technológia használata en- 
gedélyezett a cserélhető eszközökre, va- 
lamint Novell eDirectory és/vagy Micro- 
soft AD integráció. 


SafeGuard Enterprise 5.3 (Sophos): 
lényegében öt termék egyben. Biztonsá- 
gos környezet a szenzitív adatok számá- 
ra, vírusvédelem, tűzfal, NAC és titkosí- 
tási technológiák egyöttese. A SateGuard 
Management Center teljes felügyeletet, 
biztonságot, teljesítményt biztosít a fel- 
használók és a csatlakoztatott eszközök 
felett. Skálázható nagyvállalati megoldás- 
kéntis használhatjuk. 


Trend Micro Endpoint Security Plat- 
form - (Trend Micro): az , egy szerver, 
egy ügynök és egyetlen konzol" meg- 
közelítés központilag biztosítja a vég- 
pontokat, csökkentve a komplexitást és 
a kockázatot. Ez a jól skálázható archi- 
tektúra akár 250 ezer felhasználót is tá- 
mogat, nagy és földrajzilag szétszórt kör- 
nyezetben, beleértve a távoli munkaerőt 
is. A Trend Micro Power Management 
modulja révén képes a számítógépek ki- 
kapcsolására, ezáltal villamos energiát 
takaríthatunk meg, továbbá a patch me- 
nedzsment modullal lehetőség nyílik 

a patchek központi szétosztására akár kü- 
lönböző operációs rendszerek között. 

Örökzöld IT - vagy a válság erősebb? 


A zöld IT igen fontos kezdeményezés, de a cégeknél erőforrásokat igényel. Sokakban felmerült 
már: a szűkülő lehetőségeknek nem esik-e áldozatul a kezdeményezés? Erről kérdeztük Neil 
Rasmussent, az APC by Schneider Electric fejlesztésért felelős alelnökét. Írta: Makk Attila 


efolyásolja-e a válság a szer- 

vezetek zöld IT jellegű tö- 

rekvéseit, vagy éppen ellen- 
kezőleg: úgy gondolják, hogy ez 
ideális lehetőség, mivel a pénzügyi 
vezetők keresik a költségcsökkenté- 
si lehetőségeket? 
Neil Rasmussen: Sok felhasználótól 
eltérően úgy vélem, a nagyobb 
II-telepítések ideális lehetőséget 
kínálnak arra, hogy az energia- 
költség csökkentését célzó lépé- 
sekbe kezdjenek. Az energiaellátó 
és hűtési infrastruktúra frissítése, 
a régi szerverek leselejtezése és 
az adatközpontok standardizálása 
gyakran igen rövid idő alatt meg- 
térül. Ráadásul ezekkel energia- 
ellátási és hűtési kapacitást, va- 
lamint fizikai helyet nyerhetnek. 
Nagyon sok felhasználó számára 
a virtualizáció további hatalmas 
lehetőséget kínálhat például arra, 
hogy kapacitásokat szabadítsanak 
fel, vagy hogy csökkentsék ener- 
giafogyasztásukat. 


Computerworld-Számítástechnika: 
Milyen hibákat szoktak leggyakrab- 
ban elkövetni a felhasználók, amikor 
megkísérelik lecsökkenteni az álta- 
luk alkalmazott technológia környe- 
zetre gyakorolt káros hatását? 

N. R.: A környezeti terhelés szén- 
dioxid-termelésre átszámított 
vizsgálata még kiforratlan, és nin- 
csenek rá szabványok. Emiatt az 
informatikai szakembereknek 

a mért elektromosenergia-meg- 
takarításra kellene fókuszálniuk. 
Ehhez arra van szükség, hogy elő- 
ször elvégezzenek egy energiafo- 
gyasztásra vonatkozó felmérést, 
mivel anélkül igen nehéz megál- 
lapítani, hogy sikerült-e teljesí- 
teni az elvárásokat. Az, hogy hol 
húzzák meg a határt az informa- 
tikai rendszer és a nem informa- 
tikai fogyasztók áramfelvétele kö- 
zött, a legtöbb felhasználónak 
még problémát okoz, ezért bármi- 
lyen felmérést végeznek is, ezt vi- 
lágosan meg kell határozni benne. 
A szervervirtualizációs projektek- 


nek - az informatikai változtatá- 
sok mellett — minden esetben 
érinteniük kellene az energiaellá- 
tási és hűtési infrastruktúrát is. 
Sokszor előfordul, hogy a virtu- 
alizációt követően sokkal keve- 


szada E 
,A tápellátási és a hűtési inf- 
rastruktúrát optirnalizálni 

kell a virtuális környzethez." 


Neil Rasmussen 
APC BY SCHNEIDER ELECTRIC 


sebb energiamegtakarítást érnek 
el, mint amire eredetileg számí- 
tottak. Ennek oka általában az, 
hogy a tápellátás és a hűtés inf- 
rastruktúráját nem optimalizál- 
ták a virtualizált környezetekhez. 
Előfordulhat, hogy azokat a fej- 
lesztéseket, amelyeket könnyen, 
kis költséggel is el lehetne végez- 
ni, a virtualizációs projekt befeje- 
zését követően már csak nehezen 
és drágán lehet implementálni. 


CW-SZT: Az önök termékei és szol- 
gáltatásai milyen módon segítenek 
a cégeknek abban, hogy még ,,zöl- 
debb", azaz még inkább környezet- 
barát legyen üzemelésük? 

N. R.: Büszkék vagyunk arra, hogy 
az általunk kínált energiaellátó 

és hűtőberendezések energia- 
hatékonysága a legmagasabb. 
Mindazonáltal a legnagyobb 
energiamegtakarítást új adatköz- 
ponti infrastruktúra esetén a ter- 
vezésben, meglévő infrastruktúra 
esetén pedig a felmérésben és az 


infrastruktúra javításában nyúj- 
tott segítségünkkel érhetik el az 
ügyfelek. Az elrendezésben, mé- 
retezésben, energiaelosztásban 
vagy konfigurációban való egy- 
szerű változtatások is drámai mér- 
tékben befolyásolhatják az áram- 
fogyasztást. Egyik célunk, hogy 
az energiahatékonyság része le- 
gyen az adatközponti referencia 
konstrukciónknak. Ez hozzásegít- 
heti a kis költségvetésű, kis adat- 
központokat üzemeltető szerveze- 
teket és vállalkozásokat is ahhoz, 
hogy adatközpontjukat olyan ha- 
tékonysággal üzemeltethessék, 
mint például a hatalmas adatköz- 
pontokat üzemeltető Google. 


CW-SZT: Mire számít ezen a terüle- 
ten az elkövetkezendő pár évben? 


Ön szerint mely iparágak fognak ki- 
emelkedni a , zöld" megoldásokra 
való törekvéssel? 

N. R.: Rövid távon az elektromos 
energia fogyasztására fókuszáló 
zöld informatikai megoldások 
kerülnek előtérbe, mivel költség- 
hatékonyan ezekkel lehet a legje- 
lentősebb mértékben csökkenteni 
a környezetünkre gyakorolt káros 
hatásokat. A következő években, 
miután az adatközpontok haté- 
konysága sokat javult, arra szá- 
míthatunk, hogy a zöld IT kulcs- 
motívuma a vízfogyasztás, illet- 
ve a már nem használt berende- 
zések kezelése, újrahasznosítása 
lesz. Mindezeken a területeken 

a fejlesztések hajtóerejét a be- 
rendezések gyártói fogják adni. 
Az informatikai felhasználók kö- 
zül azok lesznek a leghatékonyab- 
bak, akik nem egyedi belső szab- 
ványok kidolgozásával próbálkoz- 
nak, hanem olyan energiakezelé- 
si szabványokat vezetnek be, mint 
például az ISO 50001 Energy 
Management Standard. 41 

Nem vállalati eszköznek szánták 


A vállalati alkalmazáshoz hiányzik az iPadból a menedzselhetőség, és biztonsági szolgáltatásai 

sincsenek. Világmegváltás lehet, hogy csak az otthoni felhasználókra korlátozódik majd, de az is 
megeshet, hogy a dolgozók az eszköz könnyedsége miatt mindenképpen ragaszkodnak majd az 
Apple üdvöskéjéhez. Írta: Egri Imre 


gyan igen vonzó eszköz a va- 
ÚJ donatúj iPad — az elemzők 

szerint —, de nem valószínű, 
hogy nagyvállalati szinten alkalmaz- 
ható lenne. Nem építettek bele 
ugyanis biztonsági szolgáltatásokat, és 
nem menedzselhető, ezek pedig olyan 
hiányosságok, amelyeket csak egy 
magánfelhasználó tolerálhat. 

Az iPadet internet böngészésére, 
alkalmi játékra, e-bookok olvasásá- 
ra és videós tartalmak lejátszására ké- 
szítették. Betölteni hivatott az iPhone 
okostelefon és a MacBook Pro laptop 
közötti szakadékot, ahogy azt Szeve 
Jobs, az Apple vezérigazgatója a sajtó- 
bejelentés alkalmával kifejtette. A pia- 
ci elemzők szerint 499 dolláros árával 
csalogató lehet vállalati felhasználásra 
is. Akkor mi a gond? 

Addig rendben is van, hogy igen ol- 
csón, modulonként 10 dollárért el- 
érhető az 1Work alkalmazás minden 
vállalati szemmel lényeges eleme, és a 
Safari böngésző alapkiépítésben fut 
a készüléken, utóbbi lehetőséget ad 
a legtöbb webalapú alkalmazás futta- 
tására. Ugyanakkor azonban igen kor- 
látozottan menedzselhető az eszköz, és 
biztonsági lehetőségei is korlátozottak. 
Emiatt nem illeszthető egykönnyen egy 
meglévő vállalati rendszerbe, és az esz- 
köz távoli elérése, adminisztrációja is sa- 
ját megoldást igényel. 

Alljon itt egy egyszerű és kézen- 
fekvő példa, amelyet Cöris Hazelton, 

a The 451 Group piacelemző cég 
mobil és vezeték nélküli technológi- 
ákért felelős kutatási igazgatója vetett 
fel. Minden óvatosságunk mellett is 
megeshet, hogy — akár csomagunkkal 
egyetemben - lába kél a vonzó mobil- 
eszköznek. Ez esetben semmilyen le- 
hetőségünk nincs az iPad távoli záro- 
lására, leállítására. Az is 
igaz, hogy ez a lehető- 
ség már adott az iPhone 
esetében, és valószínű- 
leg az iPadban is imple- 
mentálják majd. Persze 
ez a szolgáltatás csak ak- 
kor lesz alkalmazható, 
ha az iPad elérhető, ami 


7 


Európában csak 3G modullal kiegé- 
szített változatnál biztosítható. 
Szintén fájó a virtuális magánhá- 
lózatok (VPN) támogatásának hiá- 
nya. A VPN jellemzően arra alkal- 
mas, hogy a dolgozó távolról hozzá- 
férjen a vállalat központi hálózatához 
úgy, hogy az interneten keresztül biz- 
tonságos alagút létesül a távdolgo- 
zó számítógépe és a vállalat központ- 
jában működő VPN forgalomirányí- 
tó között. Ez egyelőre nem biztosított 
az iPadon, ahogy a push e-mail sem. 
Mivel a Microsoft (sic!) Exchange tá- 
mogatását sem integrálták, ezért az 
eszköz vállalati levelezőrendszerbe 1l- 
lesztése sem lesz éppen leányálom. 


APP STORE - BELÉPÉS CSAK 
MAGÁNFELHASZNÁLÓKNAK? 
Szerencsére léteznek harmadik fél ál- 
tal — például Sybase vagy Mobile — 
készített megoldások, melyekkel pó- 
tolhatók az iPad hiányosságai. Ezek 
maradéktalanul tartalmazzák ugyan 

a kívánt szolgáltatásokat, ám minden- 
képpen többletköltséget generálnak, 
amit eladáskor nem fognak levonni 
az Apple iPad árából akkor sem, ha 
bizonygatjuk, hogy mi vállalati fel- 
használók vagyunk. 

Felmerül a szoftverek vállalati, há- 
lózaton menedzselt telepítésének 
kérdése is, amit Cbarles King, a Pund- 
II vezető elemzője, fogalmazott 
meg. Az iPad számára sok ezer alkal- 
mazás elérhető ugyan az App Store- 
ban, de a szoftverbolt nem gondos- 
kodik olyan lehetőségről, hogy az ép- 
penmeg- A b 
vásárolt g ] f 
alkalmazást 
ki is kézbe- 
sítse és te- 


lepítse minden, a vállalatunkhoz tar- 
tozó iPadra. Ez többletmunkát ered- 
ményez, illetve ahhoz vezethet, hogy 
egy szoftver különféle verziói mű- 
ködnek az egyes gépeken. 

Az App Store nem támogatja a meny- 
nyiségi licenceket és egyéb, a vállalatok 
számára szükséges elemeket. Ez nem tesz 
jót az iPad vállalati elfogadottságának. 

Persze ettől még az új eszköz idő- 
vel megtalálhatja útját a vállalatok 
szívéhez és pénztárcájához, különö- 


iPhone-nál sokkalta jobb böngésző- 
élményt. Akárcsak az iPhone, az iPad 
is sikeresebbé teheti a dolgozókat, így 
Schadler szerint megengedhető válla- 
lati alkalmazása. 


IPAD VAGY TABLET PC? 

A rég várt Apple Tablet egyértel- 
műen a táblagépek utódja. Legtöb- 
ben a Iáblet PC korszakot Bz/l Gates 
2001-es demonstrációjával azono- 
sítják, amikor is bemutatták a Win- 
dows XP lablet PC Edition operáci- 
ós rendszert. Ez a Windows XP min- 
den, vállalati használatban megmu- 
tatkozó előnyét (például biztonság, 
menedzselhetőség) magáénak mond- 
hatta, emellett képes volt kezelni az 
érintőképernyős hardverek zömét, le- 
hetővé téve a felhasználónak, hogy 


Ki volt az első? 


Kevesen tudják talán, hogy az első elektronikus, stílusra alapuló kézírás rögzíté- 
sére alkalmas eszköz szabadalmi jogait még 1988-ban jegyezték be, így meglehetősen 
hosszú múltra tekinthetnek vissza a táblagépek. Néhányan azonban talán még emlékez- 
nek arra, amikor az Apple még 1991-ben belekezdett egy táblagép fejlesztésébe, ami- 
bőlinkább tenyérgép lett. Az Apple Newton operációs rendszerét futtató MessagePad 
modellek már akkor felismerték (nem túl gördülékenyen) a kézírást, igaz, a felhasz- 
nálónak kellett gyakorlatilag újratanulnia az írás vonalvezetését. Nem lettéppen sike- 
res a MessagePad, de mutatja, hogy ez irányban milyen régóta végzett fejlesztéseket az 
Apple, amire eljutott az olyan gördülékenyen kezelhető rendszerekhez, mint az iPhon. 


sen, hogy az Apple folyamatosan 
továbbfejleszti eszközei biztonsági 
lehetőségeit, amit a felhasználók 
szoftver- és firmware-frissítésekkel 
tehetnek sajátjukévá. 


NEM HATÉKONY, DE ÍGY IS SIKER? 

Az iPad elemzők szerint továbbra is 
vonzó olyan mobil munkások részé- 
re, akiknek nagyméretű hordozható 
érintőképernyős eszközre van szük- 
ségük. Jól kihasználhatják az iPad 
gazdag grafikai lehetőségeit például 
azok, akik eladással, áruterjesztéssel 
foglalkoznak. 

Kicsit bizakodóbban vélekedik 7éd 
Scbadler; a Forrest Research elemző- 
je. Szerinte hiába kérdőjelezik meg az 
iPad hatékonyságát munkahelyi kör- 
nyezetben, ez egyszerűen nem fog- 
ja visszatartani az alkalmazottakat at- 
tól, hogy munkába hozzák azt, mint 
az iPhone-nal vagy MacBookkal 
szemben állított alternatívát. Mi- 
vel az iPadra is elérhető az 1Work, 
ezért sokan otthon hagyhatják majd 
táblapécéjüket és kiélvezhetik az 


kézírással vagy kézírás-felismeréssel 
dolgozzon akár az Office szoftverek- 
ben, akár alkalmazásokban. Megje- 
lentek a gyakran átfordítható kivitelű, 
leválasztható billentyűzetű kis gépek, 
amelyektől igen sokat várt a PC-ipar- 
ág. A felismeréshez szükséges számí- 
tási teljesítményt a Iransmeta, a VIA, 
majd később az Intel processzorai 
szolgáltatták egyre hatékonyabban, de 
kezdetben még döcögősen. A Tablet 
PC nem elhanyagolható szereplőjévé 
vált ugyan a munkahelyeknek, de sikere 
azért elmaradt a várttól, amit leginkább 
a kissé nehézkes kezelhetőségnek és a vi- 
szonylag magas árnak tulajdoníthatunk 
— ezeken a területeken az iPad, de 
más érintőképernyős netbook model- 
lek is igen nagy előrelépést mutattak 
az utóbbi két évben. Hazai viszonylat- 
ban akadályozó tényező ma, a Win- 
dows 7 korában is az ékezetes írásfel- 
ismerés és a magyar beszédfelismerés 
hiánya, aminek feloldása további át- 
törést jelenthetne mind a tablet üzlet- 
ben, mind mindennapi munkánk ha- 
tékonyságéban. 41 

KIZOTÜLI 


Fr E 


 Inlopmalika 


Az informatikában egyre erősebbek azok a törekvések, amelyek az IT-erőforrások és -folyama- 
tok hatékonyabb működését összekapcsolják a környezettudatosság igényével. A zöld IT létjo- 
gosultságát a fenntarthatóság mellett a költségoptimalizálás lehetősége is igazolhatja. 


avaly decemberben Koppen- 
T hágában a Cop15 nemzetközi 

klímakonferencián összeültek 
az ENSZ-tagállamok csúcsvezetői, 
hogy meghatározzák azokat a konk- 
rét lépéseket, amelyeket a korábban 
már lefektetett irányelveknek megfe- 
lelően az országoknak meg kell ten- 
niük a károsanyag-kibocsátás hosszú 
távú csökkentése érdekében. A kon- 
ferencia végkimeneteléről megoszla- 
nak a vélemények, hiszen a záródoku- 
mentumban nem szerepelnek konk- 
rét, jogi értelemben érvényesíthető 
vállalások a szén-dioxid-kibocsátást 1]- 
letően. Mindössze annyi, hogy a hő- 
mérséklet-emelkedést 2 Celsius-fo- 
kon belül kell tartani. A csúcstalálko- 
zón ugyanakkor rengeteg szó esett 
arról, hogyan segíthet a technológia, 
ezen belül az informatika ennek fenn- 
tartásában. Az IDC felmérése szerint 
az infokommunikációs szektor köz- 
reműködésével 2020-ig 5,8 milliárd 
tonnával lehetne csökkenteni a szén- 
dioxid-kibocsátást. A kutatás négy 
iparágban (energiatermelés és -elosz- 
tás, közlekedés, ipar és építőipar) ösz- 
szesen tizenhét technológiai megol- 
dást vizsgált, amelyek szerepet játsz- 
hatnak a kedvezőbb eredmények 
elérésében, elsősorban intelligens 
energiafelhasználási technológiák és 
módszerek alkalmazásával. Az IDC 
arra is rámutatott, hogy a világ bruttó 
nemzeti össztermékének 85 százalé- 
kát adó G20-as államok döntő súllyal 
vehetnek részt a folyamatban, míg 
a fejlődő országok támogatásra szo- 
rulnak az egyelőre költségesebb zöld 
technológiák alkalmazásában. 


HATÉKONYSÁG ÉS MEGTÉRÜLÉS 

A környezetvédelmi szempontok fel- 
értékelődése kezdetben csupán kom- 
munikációs fogás volt a vállalatok ré- 


széről, ám az utóbbi években előtérbe 
kerültek a konkrétumok; megjelen- 
tek a környezeti kihatásokat elemző 
kutatások, bár ezek módszertana még 
nem nevezhető kiforrottnak. Magas 
szintű becslések szerint az informati- 
kai berendezések a globális szén-dio- 
xid-kibocsátás 2 százalékáért felelnek, 
ennek felét az adatközpontok teszik 
ki. Könnyebben megfogható és job- 
ban mérhető az II-erőforrások tény- 
leges energiafogyasztása, hiszen ez az 
érték számokban (és pénzben) köny- 
nyen kifejezhető. A vállalatok — nem 
kis mértékben a gazdasági válság ha- 
tására — kezdik felismerni, hogy a kör- 
nyezettudatos II-megoldások alkal- 
mazása nem puszta marketing, hosz- 
szabb távon az optimalizált infra- 
struktúra és folyamatrendszer konkrét 
anyagi megtakarításokkal járhat; ez 
teheti a zöld II-t valóban versenyké- 
pessé. A hangsúly a hosszabb meg- 
térülésen van, hiszen a korszerű, új 
eszközök, rendszerek beszerzése, 

új folyamatok bevezetése (ma még) 
nagyobb egyszeri kiadást jelent, azon- 
ban a használat során jelentősebb 
költségmegtakarítás érhető el. 

A zöld informatika leegyszerűsítve 
arra keresi a választ, hogyan lehet ha- 
tékonyabb és energiatakarékosabb az 
TI; ez a két fogalom szorosan együtt 
jár, hiszen a korszerűbb technológia 
jó eséllyel kevesebb energiát fogyaszt 
ugyanazon feladat, művelet elvégzé- 
sekor, mint a régebbi. Meg kell kü- 
lönböztetnünk az energiafelhaszná- 
lást és az energiahatékonyságot; míg 
az előbbi a tényleges fogyasztást méri, 
az utóbbi arról tájékoztat, mennyire 
gazdaságos a működés. Ezt a két té- 
nyezőt kell vizsgálnunk az informati- 
ka teljes életciklusa alatt, a tervezéstől 
kezdve az előállításon keresztül a fel- 
használásig és az újrahasznosításig. 


Felmérések kimutatták, hogy a kör- 
nyezetszennyezési tényezők egyhar- 
mada a gyártási szakaszban, kéthar- 
mada pedig az üzemeltetési szakasz- 
ban realizálódik. Ebből az következik, 
hogy a legnagyobb energia- és anya- 
gi megtakarítás az üzemeltetés során 
érhető el. 


MÉRETGAZDASÁGOSSÁG 

A zöld IT éppúgy megjelenik a hatal- 
mas adatközpontokban, mint az iro- 
dai/vállalati és az otthoni informati- 
kában. Az utóbbi pár év óta — különö- 
sen a felhőinformatika modelljének, 

a szoftverszolgáltatások (Software-as- 
a-Service, Saa5) terjedésének köszön- 
hetően - az II-számítási kapacitások 
jelentős része adatközpontokban kon- 
centrálódik. Az online szolgáltatások, 
alkalmazások (keresők, webshopok, 
levelezőrendszerek, közösségi olda- 
lak stb.) mögött ezer meg ezer szer- 
ver dolgozik szünet nélkül, speciális 
körülmények között. A számítási ka- 
pacitás koncentrálása együtt jár a mé- 
retgazdaságossággal. Sokkal hatéko- 
nyabban üzemeltethető egy olyan 
rendszer, amelyet kifejezetten ilyen 
célokra terveztek, és ennek jegyében 
üzemeltetnek. Az adatközpontokban 
a szervereszközök tényleges fogyasz- 
tásán túl jelentős energiaköltséggel jár 
a csúcsra járatott berendezések folya- 
matos hűtése; ezeknek az informatikai 
erőműveknek hatalmas, mégis jobban 
optimalizálható a fogyasztása, mintha 
ugyanezt a kapacitást szétszórva, kor- 
szerűtlenebb technológiával és kör- 
nyezetben üzemeltetnénk. Az inf- 
rastrukturális fizikai tényezők mellett 
fontos szerepet játszik a virtualizáció, 
amely lehetővé teszi az erőforrások 
koncentrált kihasználását; ha a fizi- 
kai gépeket logikai gépekké alakítjuk, 
az egységnyi műveletet kevesebb, de 


jobban kihasznált erőforrásra terhel- 
hetjük, így nemhogy százalékban, ha- 
nem faktorokban mérhető megtakarí- 
tást érhetünk el. 

Az adatközpontokban fontos sze- 
repet kap a megtermelt hő (újra)fel- 
használása a létesítmények üzemel- 
tetésében vagy külső komplexumok- 
ban. Az Academica Helsinkiben épült 
új adatközpontja például az ortodox 
Uspenski katedrális fűtése mellett 
mintegy ötszáz lakás melegítéséről is 
gondoskodik. A vállalat éves szinten 
375 ezer eurós megtakarítást ér el az 
energiafelhasználás optimalizálásával. 

A zöld IT természetesen nemcsak 
az adatközpontokban releváns. Ma 
már az üzleti és végfelhasználói in- 
formatikai, szórakoztatóelektronikai 
eszközöket is úgy tervezik — a hard- 
ver és a szoftver szintjén egyaránt —, 
hogy kevesebb energiát fogyasszanak 
és/vagy ugyanannyi energiafelvétellel 
hosszabb ideig működőképesek le- 
gyenek. Ilyenformán nemcsak a nagy- 
vállalatok, hanem bárki hozzájárulhat 
a káros környezeti hatások csökkenté- 
séhez. A zöld technológiák társadalmi 
ismertsége és adaptációja ennek elle- 
nére országonként és kontinensenként 
igen eltérő. Egy Accenture-felmérés 
például kimutatta: a kínaiak 98 száza- 
léka hajlik arra, hogy zöld technológi- 
ákat támogató eszközöket vásároljon, 
míg a jóval fejlettebb (és felvilágosul- 
tabb?) USA-ban ez az arány mindösz- 
sze 43 százalék. A különbség globáli- 
san is fennáll — a fejlődő országok la- 
kosainak 84 százaléka, míg a modern 
államok polgárainak csak 50 százaléka 
gondolkodik így. Ez valószínűleg azzal 
magyarázható, hogy a környezet ká- 
ros hatásait a fejlődő országok lakosai 
érzik jobban; ilyen értelemben még 
van mit tanulniuk a , civilizált" nyugati 
társadalmaknak. 57 

I MELLÉKLET 


környezettudatos adatközpont 


Az adatközpontokban nagy teljesítményű professzionális szerverek ezrei dolgoznak megállás 
nélkül, világszerte biztosítva a vállalati informatika és az ügyfeleket kiszolgáló alkalmazások, 
szolgáltatások azonnali hozzáférhetőségét. A szerverhotelekben hatalmas számítási kapacitás 
koncentrálódik, ami a hatékony és biztonságos üzemeltetés igényével párosul. A környezettudatos 
zöld IT-megoldások létjogosultsága ezért pontosan az ilyen komplexumokban a legaktuálisabb. 

A Computerworld látogatást tett Közép-Európa legnagyobb adatközpontjában, amelyet a Magyar 
Telekom Nyrt. leányvállalata, a környezettudatosan működő Dataplex üzemeltet. 


Magyar Telekom üzleti 
A szolgáltatások üzletágának, 

a 1-Systemsnek négy adat- 
központja van Magyarországon; 
a győri és szegedi komplexum mel- 
lett Budapesten két helyszínen, az 
Adatparkban és a Dataplex adatköz- 
pontjaiban biztosít szerverhosting 
és kolokációs szolgáltatást — kezdte 
a beszélgetést Szabó Gábor; a Dataplex 
Infokommunikációs Infrastruktúra 
Szolgáltató és Ingatlanhasznosító 
Kft. ügyvezetője (képünkön). Az Adat- 
park kisebb alapterületen, elsősorban 
hosting lehetőséget kínál a kis- és kö- 
zépvállalatok számára, míg a nagy- 
vállalati ügyfelek kolokációs igénye- 
it a Dataplex nagy biztonságú adat- 
központja elégíti ki. A kolokáció 
olyan szolgáltatás, amelynek kereté- 
ben a vállalatok speciálisan kiépített, 
magas fokú fizikai és technikai biz- 
tonságú, közös, akár biztonsági rács- 
csal elválasztott vagy dedikált zóná- 
kat bérelhetnek saját szervereik üze- 
meltetésére. A Dataplex informatikai 
erőműként funkcionál, amely fizikai 
biztonságot, energiaellátási és hűtési 
szolgáltatást nyújt azon ügyfeleinek, 
amelyek kiszolgálóikat nem saját, 
magasabb költségekkel üzemeltethe- 
tő szervertermeikben szeretnék elhe- 
lyezni, hanem egy olyan létesítmény- 
ben, amelyet speciálisan ilyen célok- 
ra terveztek. 

Az adatközpontban elsősorban 

a különböző ügyfelek szerverei kap- 
tak és kapnak helyet, de itt találha- 
tók a Magyar Telekom Csoport sa- 
ját informatikájának erőforrásai, 
a Virtualoso szolgáltatás kiszolgálói, 
illetve az [origo] csoporthoz tartozó 
szolgáltatások ((VWIW, Freemail) hát- 
térrendszerei is. A Dataplex az üze- 
meltetéshez szükséges magas szín- 
vonalú fizikai és technikai feltétele- 
ket adja, miközben teljes autonómi- 
át és diszkréciót biztosít ügyfeleinek. 
A modell működésének előfeltétele 
az ügyfélbizalom felépítése és fenn- 


tartása. A tapasztalatok azt mutatják, 
hogy a nagyvállalatok ma már fenn- 
tartások nélkül veszik igénybe eze- 
ket az erőforrásokat, hiszen külföl- 
dön is hasonló konstrukcióban mű- 
ködtetik infrastruktúrájuk üzletileg 
kritikus rendszereit; a kkv-szektor ré- 


széről azonban egyelőre bizalmatlan- 
ság tapasztalható a hazánkban még 
viszonylag újnak számító modellel 
szemben. A komplexumnak közel 80 
bérlője van; elsősorban telekommu- 
nikációs és pénzügyi területen tevé- 
kenykedő vállalatok veszik igénybe az 
infrastruktúra kiszolgálást. 

A Dataplex 2008. augusztus 26-án 
adta át új, 5600 négyzetméteres szár- 
nyát, így 14 400 négyzetméteres ösz- 
szevont alapterületével Közép-Euró- 
pa legnagyobb adatközpontja lett, eu- 
rópai szinten pedig az első tíz ilyen 
létesítmény között tartják számon. 

A 4,2 milliárd forint értékű bővítési 
beruházás azért vált szükségessé, mert 
2007-re a rendelkezésre álló kapaci- 
tás már nem bizonyult elegendőnek. 
A Dataplex elsősorban hosszú táv- 

ra kínál kolokációs szolgáltatást hazai, 
regionális és nemzetközi ügyfeleinek; 
kihasználtsága jelenleg a bővítéssel 
együtt 90 százalékos, megközelítőleg 
25-30 ezer ICI-berendezésnek, szer- 
vernek biztosít helyet, amelyek esz- 
közértéke közelítő becslések szerint 
mintegy 100 milliárd forintra tehe- 
tő, míg a szervereken futó adatvagyon 


felbecsülhetetlen és meghatározha- 
tatlan. A létesítményt magas fokú biz- 
tonsági előírások betartása mellett 24 
órás technikai személyzet felügyeli, az 
ügyfelek rendszergazdái pedig távol- 
ról vagy a helyszínen irányítják a beál- 
lított szervereket. 


KÖRNYEZETTUDATOS 
MEGOLDÁSOK 

A Dataplex 2002. feb- 
ruár 1-jén nyitotta 
meg kapuit az ügyfe- 
lek előtt; az üzemel- 
tetők a tervezőmér- 
nökökkel közremű- 
ködve az eltelt évek 
tapasztalatai alapján 
láttak hozzá a 2008- 
ban átadott új szárny 
kialakításához. A ter- 
vezés és a megvalósítás során a biz- 
tonság mellett kiemelt szerepet ka- 
pott a fenntarthatóság, a környezettu- 
datosság és a hatékonyság vezérlőelve, 
ami lehetővé tette, hogy a Dataplex 

a zöld technológiák hazai alkalma- 
zásában is az élen járjon. — A műsza- 
ki koncepció szerint egy robusztus, de 
költséghatékony adatközponti rend- 


szer kialakítása volt a cél, amely mé- 

retgazdaságosságából adódóan olyan 
előnyökkel szolgál, amilyeneket más 
létesítmények nem képesek megadni 
— mondta az ügyvezető. 

A biztonságos és hatékony ener- 
giaellátás fontos szerepet kap az adat- 
központok üzemeltetésében. Elekt- 
romos betáplálását több oldalról nye- 
ri a komplexum; az A-B áramellátás 
nagyfokú biztonságot ad arra az eset- 
re, ha az egyik áramszolgáltatási út- 
vonal ideiglenesen működésképte- 
lenné válna. Az összesen 22,5 MW- 
os maximális elektromos kapacitás fo- 
lyamatosságát öt 2 MW-os és öt 2,5 
MW-os generátor biztosítja, a re- 
dundáns, megszakítás nélküli áram- 
ellátást garantáló szünetmentes rend- 
szer (Uninterruptible Power Supply, 
UPS) tizenöt 500 kVA-es és tizen- 
hat 400 kVA-es egységből épül fel. 
Ez a biztonsági szempontból felül- 
méretezett árammennyiség körülbe- 
lül egy 80 ezres népességű város (pél- 
dául Szolnok, Szombathely) lakos- 
sági energiafogyasztásának vagy két 
átlagos hőerőmű energiatermelé- 
sének felel meg. Az új szárnyban a na- 
gyobb kapacitásigény miatt kétsze- 
res az energiasűrűség, vagyis az egy 
négyzetméterre jutó energiameny- 
nyiség. A Magyar Telekom Csoport 
kb. 190 millió kWh-s éves energia- 
igényének 38 százaléka összpontosul 
a Dataplexben. 

A létesítményben ezért első szá- 
mú prioritás az energiafelhaszná- 
lás racionalizálása. Az UPS-ek a leg- 
újabb generációs technológiai mi- 
nőséget képviselik, és ez a melléjük 
telepített felharmonikus szűrőberen- 
dezésekre is igaz. Az energiaszolgál- 
tatás kimaradásakor működésbe lé- 
pő generátorok az iparágban legjobb- 
nak számító Euro-—t-es besorolással 
bírnak. (Az Euro—5-ös szabvány je- 
lenleg csak a személyautók esetében 
releváns.) Az alacsony károsanyag-ki- 
bocsátású berendezések ellátásához 
360 ezer liter gázolajat tárolnak a lé- 
tesítmény mellett; a tartályokat a bő- 
vítéskor teljesen felújították, többré- 
tegű oldalfallal és szenzorrendszer- 
rel látták el, a környezetvédelmi ve- 
szélyek minimalizálása érdekében. Az 
adatközpontban dolgozó munkatár- 
sak gondoskodnak a környezetkárosí- 
tó anyagok biztonságos elszállításáról 
és kezeléséről az ISO 14001-es szab- 
ványnak megfelelően. 

Az üzemeltetéssel járó energia- 
fogyasztás mellett jelentős tényező 
a hűtéshez szükséges energiameny- 
nyiség, ezért a Dataplexben a sza- 
badhűtéses technológiát alkalmaz- 
zák a szervertermek klimatizálására. 
A téli hideg levegő közvetlen felhasz- 
nálásával 10 "C-fokosra hűtik a vizet. 
A rackeken alulról felfelé áramló fel- 
melegedett levegő beltéri hőcserélő- 
kön keresztül jut a kültéri vízhűtők- 
höz, ahol a károsanyag-kibocsátás- 
mentes kültéri hűtőgépek visszahű- 
tik a 15 "C-fokosra melegedett vizet, 
amely 10 9C-fokos hőmérséklet- 
tel áramlik vissza a rendszerbe. A ré- 
gi, kompresszoros megoldást felvál- 
tó, a hideg levegő természetes hőha- 
tását kihasználó szabadhűtéses tech- 
nológia éves szinten 15-20 százalékos 
megtakarítást jelent az adatközpont 
energiamérlegében. Másrészt a fel- 
gyülemlett hő elvezetésére és felhasz- 
nálására is lehetőség nyílna (például 
a környező lakónegyedekben, iroda- 
házakban), ennek lehetőségeit folya- 
matosan vizsgálják a szakemberek az 
új fejlesztések tervezésekor. 

Az adatközpont mellett lakópark 
épült, így fontos szempont a lakók 
megóvása a hangszennyezéstől. A lé- 
tesítmény tetején működő hűtőrend- 
szereket külső és belső zajvédő fa- 
lakkal vették körül, ezek biztosítják 
a szabad levegőáramlást, ami a sza- 
badhűtéses technológia alapfeltétele, 
de kiszűrik a gépek zaját. A megoldás 
létjogosultságát alapos hangtechnikai 
mérések támasztották alá. 

Az oltórendszer kialakításakor 
is fontos szerepet kapott a kör- 
nyezettudatosság. Tűz esetén 
oxigénelnyomásos módszerrel nitro- 
géngázt pumpálnak az érintett zóná- 
ba, amely az oxigén szintjét 11 szá- 
zalékra csökkenti. A tűz 14 százalé- 
kos oxigéntartalom alatt már nem ég, 
az embernek viszont még elegendő 
ennyi oxigénmennyiség. A nitrogén 
könnyen kinyerhető a levegőből, elő- 
állítása nem környezetszennyező, az 
oltórendszerben ezért nem használ- 
nak káros vegyi anyagokat. 


SZEMLÉLETFORMÁLÁS 

A zöld megoldások alkalmazása te- 
hát fontos tényező volt a létesítmény 
kialakításakor, a Dataplex azonban 
emellett arra is törekszik, hogy bér- 
lőit környezettudatos szemléletre 
ösztönözze. 


MELLÉKLETI 


Az adatközpontban jelenleg mint- 
egy 50 millió kWh az ügyfelek éves 
energiafogyasztása, ennek egyik ré- 
szét az eszközök áramfelhasználá- 
sa, másik hányadát pedig a működés 
második legnagyobb járulékos költ- 
sége, a hűtés emészti fel. A vállala- 
tok, elsősorban a kkv-szektorban ál- 
talában nem kalkulálnak az új beren- 


dezések áramköltségeivel, nem ve- 
szik figyelembe a hűtési igényeket, 
pedig a tudatos tervezés költségolda- 
lon és környezetvédelmi szempont- 
ból is előnyökkel jár; különösen igaz 
ez a nagyvállalatokra. A szakemberek 
az II-energia és a hűtési energia vi- 
szonyát 1:1 arányban szokták meg- 
állapítani, jellemzően ezt lehet meg- 
valósítani a vállalatok saját telephe- 
lyein üzemeltetett eszközök esetén; 

az adatközpontban ennél kedvezőbb, 
1:0,7 arányt értek el a tudatos terve- 
zéssel és az üzemeltetés optimalizá- 
lásával. A Dataplex 2006-ban beve- 
zetett új üzleti modelljében a hűtési 
költségeket is hozzászámolják az össz- 
költséghez az úgynevezett hűtési fak- 
tor szorzóval, amelynek értéke 0,7. Ez 
azt jelenti, hogy ha az ügyfél csökken- 
ti áramfogyasztását (korszerűbb ener- 
giafelhasználású rendszerek telepíté- 
sével és ilyen szemléletű üzemelteté- 
sével), az általa fizetett díjak mértéke 
a teljes energiamegtakarítás mértéké- 
vel csökken. 

A létesítmény speciális kialakításá- 
ból adódóan már önmagában is kedve- 
zőbb feltételeket biztosít az ügyfelek- 
nek. A saját vállalati szerverterem rit- 
kán vagy egyáltalán nem képes fenn- 
tartani az 1:0,7-es áramfogyasztási 
arányt. Másrészt a méretgazdaságosság 
és a kiegyenlített áramfogyasztás miatt 
a létesítmény jó kondíciókkal, olcsób- 
ban, a piaci ár alatt vásárolja az áramot 
a szolgáltatóktól. Mindez a bérleti dí- 
jakban is megjelenik. A bérlők ilyen 


módon maguk is tehetnek a fenntart- 
hatóság érdekében, hiszen kevesebb és 
olcsóbb áramot fogyasztanak. 

-— A komplexumban a hulladék- 
gyűjtésre és -feldolgozásra is gon- 
dosan ügyelnek — elemgyűjtőket és 
szelektív hulladékgyűjtőket találunk 
a folyosókon, a papírmentes gépte- 
rem koncepció pedig a papírhulla- 

. . dék kezelésére kí- 
nál költségtakaré- 
kos és zöld megol- 
dást — magyarázta 
Kenyeres Gyula, 

a Dataplex bizton- 
sági és ügyfélszol- 
gálati vezetője. Az 
ügyfelek egy része 
korábban a szer- 
vertermekben cso- 
magolta ki beren- 
dezéseit, ez hulla- 


dékképződéssel járt, és por kerülhe- 
tett a hűtőventilátorokba — mindez 
csökkentette hatásfokukat, hosszú tá- 
von pedig meghibásodáshoz vezet- 
hetett volna. Ha a gépeket a létesít- 
mény bejáratánál és nem a szerverte- 
remben csomagolják ki a bérlők, az 
intézmény vállalja a hulladék elszál- 
lítását és ISO 14001 szerinti környe- 
zetbarát újrahasznosítását. 

-— A Dataplex jó példa a Magyar 
"Telekom azon törekvéseire, hogy zöld 
megoldások alkalmazásával biztosít- 
sa a fenntarthatóságot saját intézmé- 
nyeiben — nemcsak a Dataplexben -, 
és ügyfeleit is erre ösztönözze. Hiszen 
a szemléletváltás a költségoptimalizá- 
lás kézzelfogható előnyei mellett azt 
is lehetővé teszi, hogy a vállalatok ha- 
tékonyabbá, egyúttal környezettuda- 
tosabbá tegyék mindennapi működé- 
süket — tette hozzá Szabó Gábor. 1 


Innováció az adatközponthan 


A hajorországi Szilikon-völgyben, 

a müncheni DataCenter 2020 központ- 
ban a T-Systems és az Intel infokommu- 
nikációs szolgáltatások ipari megvalósítá- 
sán és automatizálásán dolgozik; szövet- 
ségük célja, hogy megteremtse a lehető 
legjobb feltételeketegy környezetbarát 
adatközpont számára. A kutatás első 
eredményei fogják képezni az új és meg- 
lévő adatközpontok ökológiai fejlesztésé- 
nek alapját. 

— Ez a világon az első és egyetlen olyan 
projekt, amelyet teljes mértékben az 
adatközpontok energiahatékonyságá- 
nak szentelnek — mondta O/afHeyden, 
a T-Systems igazgatója és az ICT- 
üzemeltetés vezetője. — Mivel világszer- 
te növekszik az adatközpontok energia- 
fogyasztása, az elemzés kulcsszerepet 
fog játszani a szén-dioxid-kibocsátás mi- 
nimalizálásában és a költségek csökken- 
tésében. A környezetvédelem minden- 
kit érinti, ezért kutatásunk eredményeit 
mindenki számára elérhetően, online 
fogjuk közzétenni. 

Christtan Morates, az Intel EMEA-régió- 
jának főigazgatója, az értékesítési és mar- 
ketingcsoport alelnöke hangsúlyozta: 

, Egy adatközpontban az energiaellátás és 
ahűtés éves költsége ugyanolyan magas 
lehet, mint az informatikai infrastruktúra- 
beruházásoké. Az új DataCenter 2020 
központban a T-Systems és az Intel azokat 
akulcstényezőket fogja tanulmányozni és 
elemezni, amelyek az adatközpont össz- 
költségére gyakorolnak hatást. Közös ku- 
tatásunk célja, hogy tervet dolgozzunk ki 


a jövő adatközpontjánakc kifejlesztésére, 
felépítésére és üzemeltetésére." 

A DataCenter 2020 különlegességei 
közé tartozik a 2.5 és 3,7 méter között 
állítható magasságú mennyezet, vala- 
mint egy füstgenerátor, amely látható- 
vá teszi a légáramlásokat. A durván 70 
négyzetméteres vizsgálati terület és egy 
hasonló méretű gépterem a T-Systems 
adatközpontjában található. Az Intel 
körülbelül 180 szervert bocsát a pro- 
jekt rendelkezésére, míg a Deutsche 
Telekom üzleti ügyfelek ágazata adja 

az üzemeltetéshez szükséges infra- 
struktúrát. Mindhárom résztvevőtől kb. 
10-10 szakember elemzi az adatköz- 
pont különböző elemeinek kölcsönha- 
tását, holisztikusan szemlélve az ener- 
giaszempontokat, a szervereken kívül 
olyan elemeknek is figyelmet szentelve, 
mint az újrakeringtető hűtők, a terem 
méretei és a mennyezet magassága vagy 
a vízkeringés. A T-Systems projektet 
érintő beruházása önmagában is milliós 
nagyságrendű. 

A kutatás során szerzett tapasztalatokat 
aT-Systems és az Intel elsőként fogja al- 
kalmazni saját adatközpontjaiban. A pro- 
jekt egyik fő célja, hogy optimális, 1,3 
energiafelhasználási hatékonysági értéket 
(PUE) érjenek el az új adatközpontokban. 
(Ez az érték az adatközpont teljes ener- 
giafogyasztása és a számítógép-üzemelte- 
tés energiafogyasztásának arányát mutat- 
ja.) Az újrakeringtetett levegővel hűtött 
adatközpontok jelenlegi PUEB-értéke átla- 
gosan 1,7—1.,8 között mozog. 

Az európai olvasók kedvencei. ft ésése ági 


A PC World egész évben gondoskodik adatai védelméről. A magazin ingyenes ajándékaként többféle 
biztonsági szoftver közül választhat minden hónapban. Előfizetőként pedig a legfrissebb vírusvédelmi, 
antispam, adatmentő és tűzfal alkalmazásokat kaphatja meg, illetve egy teljes értékű Office alkalma- 
zást is ajándékozunk Önnek, és további KLÁRA Ét is várják Önt. 

